cyanic-selkie/wikianc huggingface dataset:
เอ็น-ไนโตรโซไดเมทิลามีน
การใช้เป็นยาพิษ
ในปี พ.ศ. 2521 สตีเวน รอย ฮาร์เปอร์ได้ฉีดเอ็นดีเอ็มเอลงในขวดน้ำมะนาวที่บ้านของครอบครัวจอห์นสันในเมืองโอมาฮา รัฐเนแบรสกา เหตุการณ์ดังกล่าวส่งผลให้ดูแอน จอห์นสัน อายุ 30 ปีและแชด เชลตัน อายุ 11 เดือนเสียชีวิต ฮาร์เปอร์ถูกตัดสินประหารชีวิตจากอาชญากรรมของเขา แต่เขาได้ฆ่าตัวตายในคุกก่อนที่จะถูกประหาร
การบวก
การแปลความหมาย
การบวกใช้สำหรับจำลองกระบวนการทางกายภาพได้อย่างนับไม่ถ้วน แม้แต่กรณีที่ง่ายที่สุดของการบวกจำนวนธรรมชาติ ก็มีการแปลความหมายที่เป็นไปได้มากมาย รวมไปถึงการนำเสนอด้วยภาพ
สมาชิกเอกลักษณ์
กฎนี้ปรากฏเป็นครั้งแรกในตำรา พรัหมสผุฏะ สิทธานตะ (Brahmasphuta-siddhanta) เขียนโดยพรัหมคุปตะ (Brahmagupta) เมื่อ ค.ศ. 628 ถึงแม้ว่าเขาจะเขียนกฎนี้แยกออกมาเป็นสามข้อ ขึ้นอยู่กับ a ว่าเป็นจำนวนลบ จำนวนบวก หรือเป็นศูนย์ และเขาใช้ถ้อยคำอธิบายแทนการใช้สัญลักษณ์ ในเวลาต่อมา มหวิระ นักคณิตศาสตร์ชาวอินเดียได้เรียบเรียงแนวความคิดนั้นเสียใหม่เมื่อประมาณ ค.ศ. 830 โดยเขียนไว้ว่า "ศูนย์จะทำให้ตัวอะไรก็ตามที่บวกเข้ามามีค่าเช่นเดิม" เทียบเท่าได้กับการดำเนินการเอกภาค 0 + a = a ในคริสต์ศตวรรษที่ 12 ภาสกระที่ 2 ก็ได้เขียนเอาไว้ว่า "ในการบวกด้วยตัวศูนย์ หรือการลบ ปริมาณทั้งจำนวนบวกและจำนวนลบจะคงค่าเดิม" เทียบเท่าได้กับการดำเนินการเอกภาค a + 0 = a
ตัวตามหลัง
เมื่อกล่าวถึงจำนวนเต็ม การบวกด้วยหนึ่งยังมีบทบาทพิเศษ กล่าวคือ สำหรับจำนวนเต็ม a ใด ๆ แล้ว จำนวนเต็ม (a + 1) เป็นจำนวนเต็มที่น้อยที่สุดที่มากกว่า a เรียกว่าเป็นตัวตามหลังของ a ตัวอย่างเช่น 3 เป็นตัวตามหลังของ 2 และ 7 คือตัวตามหลังของ 6 เนื่องด้วยตัวตามหลังนี้ ค่าของ a + b ใด ๆ สามารถมองว่าเป็นตัวตามหลังลำดับที่ b ของ a ทำให้การบวกกลายเป็นการตามหลังแบบวนซ้ำ ตัวอย่างเช่น 6 + 2 คือ 8 เพราะ 8 เป็นตัวตามหลังของ 7 ซึ่งก็เป็นตัวตามหลังของ 6 อีกทีหนึ่ง ทำให้ 8 เป็นตัวตามหลังลำดับที่ 2 ของ 6
ดินเนอร์วิธดีโลเรส
ดินเนอร์วิธดีโลเรส (Dinner with Delores) เป็นเพลงของพรินซ์ เป็นซิงเกิลเดียวเท่านันที่ออกจำหน่ายจากอัลบั้ม เคออสแอนด์ดิสออเดอร์ ในวันที่ 12 มิถุนายน ค.ศ. 1996 แม้ว่าซิงเกิ้ลไม่ได้รับการวางจำหน่ายในสหรัฐอเมริกา
คณะเทคโนโลยีและการพัฒนาชุมชน มหาวิทยาลัยทักษิณ
ประวัติ
เดิมเป็นโครงการจัดตั้งคณะเทคโนโลยีการเกษตร ซึ่งได้รับความเห็นชอบให้จัดตั้งขึ้นตามความเห็นชอบของสภามหาวิทยาลัยในการประชุมครั้งที่ 8/2540 เมื่อวันที่ 12 กรกฎาคม พ.ศ. 2540 และบรรจุอยู่ในแผนแม่บททางวิชาการของมหาวิทยาลัยทักษิณ ปี พ.ศ. 2540 – พ.ศ. 2549 โดยมีวัตถุประสงค์เพื่อผลิตบุคลากรในสาขาที่เกี่ยวข้องกับการเกษตรและอุตสาหกรรมเกษตรที่มีคุณภาพและมาตรฐานทางวิชาการที่ตรงตามความต้องการของตลาด และการขยายตัวทางเศรษฐกิจ ซึ่งสอดคล้องกับกรอบวิสัยทัศน์และทิศทางของแผนพัฒนาเศรษฐกิจและสังคมแห่งชาติ ฉบับที่ 9 ของสำนักงานคณะกรรมการพัฒนาเศรษฐกิจและสังคมแห่งชาติ เรื่อง การพัฒนาและส่งเสริมการเกษตรและอุตสาหกรรมการเกษตรในประเทศไทยให้มีความเข้มแข็งและยั่งยืน
มิเชล โหย่ว
อาชีพ
หลังเรียนจบจากอังกฤษ เธอกลับมายังประเทศมาเลเซีย เพื่อเข้าประกวดมิสมาเลเซียเวิลด์ และสามารถคว้ารางวัลชนะเลิศได้ในปี ค.ศ. 1983 ขณะอายุได้เพียง 20 ปี ก่อนจะได้เป็นนางงามตัวแทนของประเทศมาเลเซียไปประกวดมิสเวิลด์ ที่กรุงลอนดอน
สู่ระดับนานาชาติ
นอกจากผลงานการแสดง ได้เป็นผู้ผลิตภาพยนตร์ฮ่องกงร่วมกับแสดงนำ ในภาพยนตร์แอกชันเรื่อง The Touch ฟัดสัมผัสพิสดาร และ Sliver Hawk เหยี่ยวเหิร ฟัดมหากาฬ ปี พ.ศ. 2548 ได้แสดงในภาพยนตร์ฮอลลิวูด Memoirs of a Geisha นางโลมโลกจารึก ผลงานของ ร๊อบ มาร์แชลล์ โดยร่วมแสดงกับ จาง จื่ออี๋, กงลี่ และ เคน วาตานาเบ้ จากนั้นมีผลงานภาพยนตร์ตะวันตกอีกหลายเรื่อง ได้แก่ Sunshine : ยุทธการสยบพระอาทิตย์ ร่วมกับ คิลเลียน เมอร์ฟี และ คริส อีแวนส์, The Mummy: Tomb of the Dragon Emperor เป็นการกลับมาร่วมงานกับนักแสดงแอกชัน หลี่ เหลียนเจี๋ย และเบรนแดน เฟรเซอร์ รวมถึงยังมีภาพยนตร์ทางฝั่งตะวันออก ได้แก่ Reign of Assassins นักฆ่าดาบเทวดา ซึ่งได้รับการเสนอเข้าชิงรางวัลนักแสดงนำหญิงยอดเยี่ยมจากเวที Asian Film Award for Best Actress ในปี พ.ศ. 2554 ได้รับบท ออง ซาน ซูจี สตรีผู้นำการต่อต้านรัฐบาลทหารพม่าในภาพยนตร์ชีวประวัติเรื่อง The Lady : อองซานซูจี ผู้หญิงท้าอำนาจ และเธอได้ถูกทางการพม่าขึ้นบัญชีดำในช่วงเวลาหนึ่ง
แหล่งข้อมูลอื่น
1962
ตำบลโดว์เร
โดว์เร เป็นตำบลในอำเภอเชเกนี เทศมณฑลเชเกนี จังหวัดโลเรสถาน ประเทศอิหร่าน แบ่งออกเป็น 38 หมู่บ้าน จากสำมะโน พ.ศ. 2549 อำเภอนี้มีประชากร 9,208 คนใน 2,052 ครัวเรือน
มาเฟียเลือดมังกร (นวนิยายไทย)
เสือ
ภรพ ชายหนุ่มผู้เกิดมาพร้อมกับดาวพยัคฆ์ ทายาทคนโตของนักธุรกิจเจ้าของสัมปทานรังนกถูกซินแสทักว่ากำลังดวงตกจนอาจถึงแก่ชีวิต ต้องแก้ไขด้วยการหาคนมาเสริมดวงที่เป็นหญิงโสดพรหมจรรย์ ที่เกิดในวันพระจันทร์เต็มดวง อำนาจแห่งแสงของดวงจันทร์จะทำให้พยัคฆ์ติดปีก ภรพได้รู้จักกับ วันวิสา หญิงสาวที่เป็นไม้เบื่อไม้เมากับเขาตั้งแต่ครั้งแรกที่พบ แต่เธอทำให้เขารอดพ้นจากเหตุลอบทำร้ายจากบุคคลปริศนาได้โดยบังเอิญ เมื่อพ่อกับแม่ของภรพทราบว่าเธอคือหญิงสาวผู้เกิดในคืนพระจันทร์เต็มดวง กามเทพรุ่นเก๋าจึงทำทุกวิถีทางเพื่อจะให้หนุ่มสาวทั้งคู่ได้แต่งงานกัน ในขณะที่วันวิสาก็เริ่มสงสัยว่าใครคือบุคคลปริศนาผู้อยู่เบื้องหลังเหตุลอบฆ่าภรพ ที่น่าหวาดเสียวก็คือคนผู้นั้นอยู่ใกล้เธอและเขาเหลือเกิน
ประเทศโปแลนด์ในโอลิมปิกฤดูร้อน 2024
ประเทศโปแลนด์ มีกำหนดจะแข่งขันในโอลิมปิกฤดูร้อน 2024 ที่ปารีส ตั้งแต่วันที่ 26 กรกฎาคม ถึง 11 สิงหาคม พ.ศ. 2567 โดยครบรอบ 100 ปีการเข้าร่วมของทีมในสถานที่เดียวกัน นักกีฬาชาวโปแลนด์เข้าร่วมการแข่งขันกีฬาโอลิมปิกฤดูร้อนทุกครั้งตั้งแต่ปี ค.ศ. 1924 เป็นต้นมา ยกเว้นลอสแองเจลิส 1984 ซึ่งเป็นส่วนหนึ่งของการคว่ำบาตรของสหภาพโซเวียต
พระไชยเชษฐาที่ 3
พระราชประวัติ
พ.ศ. 2245 พระองค์ได้มอบราชสมบัติให้แก่พระศรีธรรมราชาที่ 3 พระโอรสขึ้นครองราชย์
ลุกคิซึม
ซีรีส์โทรทัศน์จีน
บริษัทเทนเซ็นต์ผลิตซีรีส์โทรทัศน์จีน 38 ตอนเรื่อง ไว่เม่าจื้อช่างจู่อี้ 外貌至上主义 (外貌至上主义; Wàimào Zhìshàng Zhǔyì) อิงจากเรื่อง ลุกคิซึม ในปี พ.ศ. 2562 นำแสดงโดย พัก โซโลมอน, Wayne Zhang, หวัง จื่อเสฺวียน และ Dino Lee
มูลค่าส่วนเกิน
อธิบายด้วยสมการ
ดังนั้นแล้วมูลค่าปัจจัยแรงงานที่ถ่ายทอดไปยังรองเท้าหนึ่งคู่เป็น =75 บาท และมูลค่าปัจจัยทุนที่ถ่ายทอดไปยังรองเท้าหนึ่งคู่เป็น =150 บาท ทำให้นายทุนได้รองเท้าซึ่งมีมูลค่า W = 300 บาท ด้วยต้นทุนเพียง 225 บาท ส่วนที่เกินมา S = 75 บาทจึงกลายเป็นกำไรของนายทุน กำไรที่เกิดขึ้นตรงนี้เกิดจากแรงงานทำงานเกินเวลาให้กับนายทุน ด้วยค่าจ้าง 300 บาทเขาควรจะทำงานให้นายจ้างแค่ครึ่งชั่วโมงซึ่งได้รองเท้าเพียงสองคู่
ฟุตบอลชิงแชมป์แห่งชาติยุโรป รุ่นอายุไม่เกิน 21 ปี
อิตาลีและสเปน เป็นทีมที่ชนะเลิศการแข่งขันมากที่สุด ซึ่งสเปนยังคงเป็นทีมผู้ชนะ ณ ปัจจุบัน หลังจากชนะเลิศการแข่งขันในปี ค.ศ. 2019 ที่ผ่านมา จากการเอาชนะเยอรมนี ในรอบชิงชนะเลิศ 2–1
โหมี ชหางคีร์ ภาภา
ภาภาได้รับรางวัลแอดัมส์ (1942) และ ปัทมภูษาณ (1954) รวมถึงเคยได้รับการเสนอชื่อรับรางวัลโนเบลสาขาฟิสิกส์ในปี 1951 และ 1953–1956
ประเทศบัลแกเรียในโอลิมปิกฤดูร้อน 2024
ประเทศบัลแกเรีย มีกำหนดจะแข่งขันในโอลิมปิกฤดูร้อน 2024 ที่ปารีส ตั้งแต่วันที่ 26 กรกฎาคม ถึง 11 สิงหาคม พ.ศ. 2567 นักกีฬาชาวบัลแกเรียได้เข้าร่วมการแข่งขันกีฬาโอลิมปิกฤดูร้อนทุกครั้งตั้งแต่ปี ค.ศ. 1924 เป็นต้นมา ยกเว้นสามครั้ง ได้แก่ โอลิมปิกฤดูร้อน 1948 ที่ลอนดอนเนื่องจากการปลุกปลั่นในสงครามโลกครั้งที่ 2 และโอลิมปิกฤดูร้อน 1932 และ 1984 ที่ลอสแองเจลิส เนื่องจากภาวะเศรษฐกิจตกต่ำครั้งใหญ่ทั่วโลกและการคว่ำบาตรของสหภาพโซเวียตตามลำดับ
ประเทศอิตาลีในโอลิมปิกฤดูร้อน 2024
ประเทศอิตาลี มีกำหนดจะแข่งขันในโอลิมปิกฤดูร้อน 2024 ที่ปารีส ตั้งแต่วันที่ 26 กรกฎาคม ถึง 11 สิงหาคม พ.ศ. 2567 นักกีฬาชาวอิตาลีได้เข้าร่วมการแข่งขันกีฬาโอลิมปิกฤดูร้อนยุคปัจจุบันทุกสมัย ยกเว้นเซนต์หลุยส์ ค.ศ. 1904 ที่อาจมีชาวอิตาลีเพียง 1 คน เข้าร่วมแข่งขัน
ประเทศสเปนในโอลิมปิกฤดูร้อน 2024
นักกีฬา
รายการต่อไปนี้เป็นจำนวนผู้เข้าแข่งขันในครั้งนี้
ประเทศสวิตเซอร์แลนด์ในโอลิมปิกฤดูร้อน 2024
ประเทศสวิตเซอร์แลนด์ มีกำหนดจะแข่งขันในโอลิมปิกฤดูร้อน 2024 ที่ปารีส ตั้งแต่วันที่ 26 กรกฎาคม ถึง 11 สิงหาคม พ.ศ. 2567 นักกีฬาชาวสวิสได้เข้าร่วมการแข่งขันกีฬาโอลิมปิกฤดูร้อนทุกครั้งในยุคปัจจุบัน ยกเว้นการคว่ำบาตรบางส่วนของเมลเบิร์นใน ค.ศ. 1956 เพื่อประท้วงการรุกรานประเทศฮังการีของสหภาพโซเวียต
แอร์โครยอ
การให้บริการเครื่องบินไอพ่น
เครื่องบิน ตู-154 มีจำนวนมากขึ้นในช่วงต้นคริสต์ทศวรรษ 1980 และเครื่องบิน อิลยูชิน อิล-62 ก็ได้ให้บริการครั้งแรกในปี ค.ศ. 1982 (เป็นเครื่องบินของบุคคลสำคัญ) ในฐานะเที่ยวบินระหว่างประเทศ เปียงยาง-มอสโก โดยไม่หยุดรับผู้โดยสารระหว่างทาง ในช่วงนี้ โซเฟียและเบลเกรด ก็ได้เป็นจุดหมายปลายทางเพิ่มด้วย อย่างไรก็ตาม เนื่องจากการควบคุมการบินในยุโรป ได้มีข้อกำหนดเกี่ยวกับมลพิษทางเสียง แอร์โครยอจึงถูกสั่งห้ามไม่ให้ลงจอดที่ท่าอากาศยานใด ๆ ในทวีปยุโรปอีกเลย
ตูโปเลฟ ตู-204
วันที่ 30 มีนาคม ค.ศ. 2010 เครื่องบิน ตูโปเลฟ ตู-204 จำนวน 2 ลำ ได้บินไปยังสหภาพยุโรป และมีโอกาสสูงที่เที่ยวบินเปียงยาง-เบอร์ลิน จะกลับมาให้บริการในอนาคต
ประเทศฝรั่งเศสในโอลิมปิกฤดูร้อน 2024
ฟุตบอล
Key:
วัดเวียงด้ง
วัดเวียงด้งสร้างเมื่อ พ.ศ. 2012 โดยเจ้าหมื่นด้งนคร ท่านได้ให้บริวารของพระองค์สร้างวัดขึ้นในค่ายทหารของพระองค์ ทรงให้สร้างอุโบสถ วิหาร และเจดีย์ ตามประวัติวัดเล่าว่า ได้รับพระราชทานวิสุงคามสีมาเมื่อประมาณ พ.ศ. 2013 เขตวิสุงคามสีมากว้าง 6 เมตร ยาว 12 เมตร บริเวณวัดได้กลายเป็นสมรภูมิระหว่างเจ้าถิ่นกับผู้รุกรานเรื่อยมาจนถึง พ.ศ. 2345 ทำให้วัดอยู่ในสภาพทรุดโทรม พระอุโบสถและพระวิหารพังทลายลงสิ้น ยังเหลือเพียงแต่พระเจดีย์องค์เดียว ต่อมาใน พ.ศ. 2476 ครูบาศรีวิชัยได้มาทำการบูรณะวิหารและเจดีย์ใหม่
วัดคลองมอญ
วัดคลองมอญ เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในหมู่ที่ 2 บ้านคลองกระออม ตำบลบ้านคลองสวน อำเภอพระสมุทรเจดีย์ จังหวัดสมุทรปราการ ที่ดินตั้งวัดมีเนื้อที่ 15 ไร่ 3 งาน 55 ตารางวา วัดได้แบ่งที่ดินส่วนหนึ่งจำนวน 6 ไร่ ให้ทางราชการ
ตำบลหนองสีดา
การปกครองส่วนท้องถิ่น
ท้องที่ตำบลหนองสีดา มีองค์กรปกครองส่วนท้องถิ่นเพียงแห่งเดียว คือ องค์การบริหารส่วนตำบลหนองหัวโพ ครอบคลุมพื้นที่ตำบลหนองสีดาและตำบลหนองหัวโพทั้งหมด ซึ่งเป็นสภาตำบลหนองสีดาที่จัดตั้งขึ้นในปี พ.ศ. 2516 และยกฐานะขึ้นเป็นองค์การบริหารส่วนตำบลหนองสีดาในวันที่ 25 ธันวาคม พ.ศ. 2539
ประชากร
พื้นที่ตำบลหนองสีดาประกอบด้วยหมู่บ้านทั้งสิ้นจำนวน 6 หมู่บ้าน มีจำนวนประชากร 996 คน แบ่งเป็นชาย 470 คน หญิง 526 คน (เดือนธันวาคม 2564) เป็นตำบลที่มีจำนวนประชากรมากเป็นอันดับ 8 ในอำเภอหนองแซง
ฉัตรทิพย์ นาถสุภา
ประวัติและการศึกษา
ศาสตราจารย์กิตติคุณ ดร.ฉัตรทิพย์ นาถสุภาสมรสกับคุณจรรยา (สิริวาร) มีบุตรคนเดียวเป็นนายแพทย์หญิง 1 คน (คุณช่อทิพย์) ปัจจุบันท่านอาจารย์เกษียณอายุราชการแล้วและพักอยู่ที่บ้านเก่าแก่และร่มรื่นที่ถนนเศรษฐศิริ เขตพญาไท ท่านอาจารย์ยังคงแข็งขันในงานเขียนและงานให้วิทยาทานและมีความสุขกับหนังสือในห้องสมุดส่วนตัวในบ้านที่มีหนังสือที่มีคุณค่ามากมายและหลากหลายรวมทั้งความสุขจากการแวะเวียนมาเยี่ยมเยือนจากมิตรสนิทและลูกศิษย์จำนวนมาก
อิวัน รากิติช
รากิติชเริ่มอาชีพนักฟุตบอลที่บาเซิล และอยู่กับบาเซิลได้ 2 ฤดูกาลก่อนที่จะเซ็นสัญญากับชัลเคอ 04 หลังจากที่อยู่กับชัลเคอ 04 ได้ 3 ฤดูกาลครึ่ง เขาก็ได้เซ็นสัญญากับเซบิยา ในเดือนมกราคม พ.ศ. 2554 สองปีถัดมา รากิติชได้รับการยืนยันว่าจะเป็นกัปตันทีมและนำทีมคว้าชัยชนะในยูฟ่ายูโรปาลีก ในเดือนมิถุนายน พ.ศ. 2557 บาร์เซโลนาและเซบิยาก็บรรลุข้อตกลงในการซื้อขายรากิติช
ในระดับนานาชาติ รากิติชเล่นให้กับฟุตบอลทีมชาติโครเอเชีย ถึงแม้ว่าเขาจะมาจากเยาวชนของฟุตบอลทีมชาติสวิตเซอร์แลนด์ รากิติชได้เปลี่ยนใจมาเล่นให้กับทีมชาติตามบ้านเกิดของพ่อแทน เขาเล่นให้กับโครเอเชียครั้งแรกใน พ.ศ. 2550 และก็ทำให้ทีมชาติสามารถเล่นได้ในยูฟ่ายูโร 2008 ยูฟ่ายูโร 2012 และฟุตบอลโลก 2014
อองเป๋ง
อองเป๋ง (?-248) เป็นขุนพลแห่งรัฐ จ๊กก๊ก ใน สมัยสามก๊ก ของจีน เดิมเป็นนายทหารรับใช้ภายใต้ขุนศึก โจโฉ ในช่วงปลาย ราชวงศ์ฮั่นตะวันออก ในปี ค.ศ. 218 เขาได้แปรพักตร์ไปเข้ากับคู่แข่งของโจโฉ เล่าปี่ ซึ่งต่อมาได้กลายเป็นจักรพรรดิผู้ก่อตั้ง จ๊กก๊ก ระหว่าง ยุทธการที่ฮันต๋ง แม้ว่าเขาจะเป็นนักพูดที่ยอดเยี่ยมแต่อองเป๋งไม่เคยเรียนรู้ที่จะอ่านเพราะเขาเข้าร่วมกองทัพตั้งแต่อายุยังน้อย แต่เขาไม่ปล่อยให้ความพิการของเขามาหยุดเขาและให้เสมียนช่วยเขาทำรายงาน ขึ้นชื่อว่าเป็นคนเคร่งครัด เลื่อนยศกลายเป็นแม่ทัพอาวุโส ในอาชีพของเขา เขาเอาชนะ เตียวคับ และเป็นผู้บัญชาการกองทัพจ๊กก๊กระหว่าง ยุทธการที่ซิงฉี ตำแหน่งสูงสุดที่เขาไปถึงคือแม่ทัพอาวุโสผู้พิทักษ์แดนเหนือ (鎮北大將軍)
วอลเลย์บอลชายชิงแชมป์โลก 1998 รอบคัดเลือก
สมาพันธ์ที่ร่วมการคัดเลือก
การแบ่งโดยสมาพันธ์เพื่อการแข่งขันวอลเลย์บอลชายชิงแชมป์โลก 2018 จะมี:
อเมริกาใต้
4 ทีมจะเข้าร่วมการคัดเลือก
นกจู๋เต้นเขาหินปูน
ลักษณะทางชีววิทยาและพฤติกรรม
ประชากรนกจู๋เต้นเขาหินปูนในภาคเหนือของประเทศไทย มีความแตกต่างของปริมาณริ้วสีขาวที่ใบหน้าและลำคอ
พระจันทรโคจรคุณ (ยิ้ม จนฺทรํสี)
พระจันทรโคจรคุณ (ยิ้ม จนฺทรํสี) เป็นพระราชาคณะฝ่ายธรรมยุติกนิกาย เจ้าอาวาสรูปแรกของวัดมกุฏกษัตริยารามราชวรวิหาร
ว่านเพชรนารายณ์
ว่านเพชรนารายณ์ อยู่ในวงศ์ Agavaceae เป็นไม้พุ่ม ใบเดี่ยว ปลายใบแหลม ใบรูปร่างคล้ายหอก ดอกออกเป็นช่อยาว สีขาว กลิ่นหอมอ่อนๆ ใช้เป็นไม้ประดับ
เครื่องแลกเปลี่ยนความร้อน
เครื่องแลกเปลี่ยนความร้อนแบบบล็อก
เครื่องแลกเปลี่ยนความร้อนแบบบล็อก (Block type Exchanger) ส่วนใหญ่การเลือกใช้วัสดุประเภทโลหะที่เหมาะสมกับการแลกเปลี่ยนความร้อนระหว่างสารเคมีสองชนิดที่มีฤทธิ์กัดกร่อนผิดแผกกันทำได้ลำบาก ในกรณีเช่นนี้สมควรที่จะใช้เครื่องแลกเปลี่ยนความร้อนแบบบล็อก ซึ่งทำจากกราไฟท์ หรือวัสดุทนการกัดกร่อนอื่นๆ เครื่องแลกเปลี่ยนความร้อนแบบบล็อก ประกอบด้วยวัสดุทนการกัดกร่อนซึ่งเจาะรูยาวจำนวนมาก ให้ตั้งฉากกันระหว่างแต่ละชั้นของรู ของไหลแต่ละชนิดไหลสลับไปตามที่รูเจาะไว้ เครื่องแบบนี้มีใช้ในอุตสาหกรรมเคมีภัณฑ์ เช่น กรดเกลือ กรดกำมะถันและเคมีภัณฑ์อื่นๆ แต่โครงสร้างของเครื่องถูกจำกัดใช้เฉพาะกรณีปริมาณการแลกเปลี่ยนความร้อนน้อยมีความดันต่ำและอุณหภูมิต่ำ
แบรนดอน โอนีล
ซิดนีย์
วันที่ 25 พฤษภาคม ค.ศ. 2015 โอนีลเซ็นสัญญาสองปีกับซิดนีย์
ดาเตะ มาซามูเนะ
ดาเตะ มาซามูเนะ ( 5 พฤศจิกายน ค.ศ. 1567 - 27 กรกฎาคม ค.ศ. 1636) เป็นไดเมียวในยุคเซงโงะกุจนถึงยุคเอโดะซึ่งเรืองอำนาจอยู่ในภูมิภาคโทโฮกุ เป็นผู้ก่อตั้งเมืองเซ็นได มีฉายาว่า มังกรตาเดียว และเป็นผู้ส่งคณะทูตปีเคโจ  ไปถึงสมเด็จพระสันตะปาปาปอลที่ 5ที่ยุโรป
รวบรวมภูมิภาคโทโฮกุ
ในค.ศ. 1584 ดาเตะ เทรูมูเนะ ประกาศสละตำแหน่งไดเมียวแห่งโยเนซาวะให้แก่ดาเตะ มาซามูเนะ ซึ่งเป็นบุตรชายคนโต มาซามูเนะจึงขึ้นเป็นไดเมียวตั้งแต่อายุสิบเจ็ดปี เมื่อมาซามูเนะขึ้นดำรงตำแหน่งไดเมียว โออูจิ ซาดัตสึนะ ไดเมียวแห่งปราสาทโอบามะ ( เมืองนิฮมมัตสึ จังหวัดฟูกูชิมะ) ได้เข้าสวามิภักดิ์ต่อมาซามูเนะและตระกูลดาเตะ แต่ภายในปีเดียวกันโออูจิ ซาดัตสึนะแปรพักตร์ไปเข้ากับตระกูลอาชินะ  แห่งปราสาทคูโรกาวะ ( ต่อมาคือปราสาทไอซุ) ซึ่งเป็นศัตรูกับตระกูลดาเตะ ทำให้มาซามูนะประกาศสงครามกับโออูจิ ซาดัตสึนะและตระกูลอาชินะเป็นการตอบโต้ มาซามูเนะยกทัพเข้ายึดปราสาทโอเตโมริ  อย่างดุดัน สังหารข้าศึกศัตรูจนหมดสิ้น ทำให้โออูจิ ซาดัตสึนะเกิดความเกรงกลัวต่อความโหดร้ายของดาเตะ มาซามูเนะ จึงละทิ้งปราสาทโอบามะแล้วหลบหนีไป มาซามูเนะจึงเข้ายึดปราสาทโอบามะได้โดยไม่เสียเลือดเนื้อ
ไดเมียวแห่งอิวาเดยามะภายใต้การปกครองของโทโยโตมิ ฮิเดโยชิ
ในค.ศ. 1594 ดาเตะ มาซามูเนะ และครอบครัวย้ายไปอาศัยยังนครหลวงเกียวโต ดาเตะ มาซามูเนะ จำต้องส่งบุตรชายคนโตของตนคือเฮโกโรไปเป็นตัวประกันให้แก่โทโยโตมิ ฮิเดโยชิ ที่ปราสาทฟูชิมิ (ต่อมาเฮโกโรได้รับชื่อจากฮิเดโยชิว่า ดาเตะ ฮิเดมูเนะ ) ที่เมืองเกียวโตนี่เองซึ่งความสัมพันธ์ระหว่างมาซามูเนะกับนางเมโงฮิเมะภรรยาเอกดีขึ้น จนนางเมโงฮิเมะให้กำเนิดบุตรสาวคนแรกคือ นางอิโรฮาฮิเมะ ในค.ศ. 1594 และให้กำเนิดบุตรชายคือโทรากิกูมารุ ในค.ศ. 1600 ซึ่งต่อมาได้รับชื่อว่าดาเตะ ทาดามูเนะ มาซามูเนะได้หมั้นหมายอิโรฮาฮิเมะบุตรสาวของตนให้แก่โทกูงาวะ ทาดาเตรุ  ซึ่งเป็นบุตรชายของโทกูงาวะ อิเอยาซุ เพื่อเป็นการเชื่อมสัมพันธ์ทางการเมือง ในค.ศ. 1595 โทโยโตมิ ฮิเดโยชิ มีคำสั่งให้โทโยโตมิ ฮิเดตสึงุ ซึ่งเป็นหลานชายของตนกระทำการเซปปุกุเสียชีวิต และนำภรรยาน้อยและบุตรทั้งหมดของโทโยโตมิ ฮิเดตสึงุ มาประหารชีวิต หนึ่งในภรรยาน้อยของฮิเดตสึงุคือ นางโคมาฮิเมะ  ซึ่งถูกประหารชีวิตไปในครั้งนี้เป็นบุตรสาวของโมงามิ โยชิอากิ  ซึ่งเป็นลุงของมาซามูเนะ ทำให้มาซามูเนะติดร่างแหทางการเมือง แต่ด้วยความช่วยเหลือของโทกูงาวะ อิเอยาซุ ทำให้มาซามูเนะได้รับการลดโทษ โดยถูกเนรเทศไปยังแคว้นอิโยะ  บนเกาะชิโกกุ
การทูตปีเคโจ
ฮาเซกูระ ซึเนนางะ นำคณะทูตเดินทางถึงนครเม็กซิโกซิตี้ (Mexico City) ซึ่งเป็นศูนย์กลางการปกครองอาณานิคมนิวสเปน (New Spain) ในค.ศ. 1614 เดินทางไปเข้าเฝ้าพระเจ้าเฟลิเปที่ 2 แห่งสเปน (Philip II of Spain) ที่เมืองมาดริดในค.ศ. 1615 และเดินทางไปเข้าไปพระสันตะปาปาปอลที่ 5 (Paul V) ที่กรุงโรม ฮาเซกูระ ซึเนนากะ เดินทางกลับไปยังสเปนในค.ศ. 1616 แต่พระเจ้าฟิลิปทรงปฏิเสธที่จะทำสนธิสัญญาทางการค้า เนื่องจากทรงเห็นว่าคณะทูตนี้เป็นเพียงตัวแทนของแคว้นหนึ่งในญี่ปุ่น ไม่ใช่ตัวแทนของผู้ปกครองประเทศญี่ปุ่นที่แท้จริง ฮาเซกูระ ซึเนนางะ เดินทางกลับถึงเมืองเซนไดในค.ศ. 1620 ค้นพบว่ารัฐบาลโชกุนมีนโยบายต่อต้านอิทธิพลของศาสนาคริสต์และชาวตะวันตกอย่างมาก จนนำไปสู่การปิดประเทศในที่สุด
เทศบาลเมืองพิจิตร
ประวัติ
พิจิตรเป็นเมืองเก่าแก่ที่ก่อตั้งขึ้นเมื่อ พ.ศ. 1601 ในสมัยสุโขทัย ปรากฏข้อความในศิลาจารึกหลักที่ 1 ของพ่อขุนรามคำแหงมหาราช ในศิลาจารึกหลักที่ 8 รัชกาลพระยาลิไท และจากพงศาวดารเหนือ พระยาโคตรตะบองได้ย้ายเมืองจากนครไชยบวรมาตั้งที่หมู่บ้านสระหลวง โดยได้เริ่มฝังหลักเมือง และได้เปลี่ยนชื่อเมืองใหม่ว่า เมืองสระหลวง ซึ่งมีสถานะเป็นหัวเมืองเอกของกรุงสุโขทัย ต่อมาในสมัยอยุธยา รัชสมัยของสมเด็จพระบรมไตรโลกนาถได้เปลี่ยนชื่อเป็น เมืองโอฆบุรี ซึ่งแปลว่า "เมืองในท้องน้ำ" และต่อมาได้เปลี่ยนชื่อเป็น เมืองพิจิตร ซึ่งมีความหมายว่า "เมืองงาม" จนถึงปัจจุบัน
รายชื่อโรงเรียนในจังหวัดประจวบคีรีขันธ์
อำเภอบางสะพานน้อย
อำเภอบางสะพานน้อยมี 24 โรงเรียน โดยแบ่งเป็นโรงเรียนสังกัดสำนักงานเขตพื้นที่การศึกษาประถมศึกษาประจวบคีรีขันธ์เขต 1 จำนวน 22 โรงเรียน สังกัดสำนักงานเขตพื้นที่การศึกษามัธยมศึกษาเขต 10 จำนวน 1 โรงเรียน และสังกัดสำนักงานคณะกรรมการการศึกษาเอกชน 1 โรงเรียน
รายชื่อประเทศเรียงตามจำนวนโทรศัพท์เคลื่อนที่ที่มีการใช้งาน
ด้านล่างนี้เป็น รายชื่อประเทศเรียงตามจำนวนโทรศัพท์เคลื่อนที่ที่ยังใช้งานอยู่
โลปินาเวียร์/ริโทนาเวียร์
ผลข้างเคียง
อาการไม่พึงประสงค์ที่พบบ่อยที่สุดของยาโลปินาเวียร์/ริโทนาเวียร์ ที่ตรวจพบคืออาการท้องเสียและคลื่นไส้ ในการทดลองทางคลินิกที่สำคัญพบว่ามีอาการท้องร่วงปานกลางถึงรุนแรงในผู้ป่วยมากถึง 27% และมีอาการคลื่นไส้ปานกลาง ถึงรุนแรงมากถึง 16% ผลข้างเคียงอื่น ๆ ที่พบบ่อย ได้แก่ ปวดท้อง, อาการอ่อนเพลีย, ปวดหัว, อาเจียน และโดยเฉพาะในเด็กพบผื่นขึ้น
ค่าเอนไซม์ตับที่สูงขึ้นและภาวะสารไขมันสูงในเลือด ทั้งภาวะไตรกลีเซอไรด์ในเลือดสูง (hypertriglyceridemia) และภาวะคอเลสเตอรอลสูงในเลือด (hypercholesterolemia) ก็มักจะพบในระหว่างกระบวนการรักษาด้วยยาโลปินาเวียร์/ริโทนาเวียร์
สุลักษณ์ ศิวรักษ์
การเมือง
สุลักษณ์ถือเป็นหนึ่งในนักเขียน นักวิชาการที่อยู่คู่กับสังคมการเมืองไทยมาตลอดประวัติศาสตร์หลังพ.ศ. 2500 เขานิยามตัวเองเป็นฝ่ายอนุรักษ์นิยม แต่ในขณะเดียวกันผู้คนที่สุลักษณ์ยกย่องในคุณงามความดีนั้นส่วนมากเป็นฝ่ายซ้าย โดยเฉพาะอย่างยิ่งกับปรีดี พนมยงค์ อดีตสมาชิกคณะราษฎรและพรรคสหชีพ ซึ่งเคยมีปัญหากับสุลักษณ์อย่างรุนแรง ก่อนที่เขาจะได้อ่านจดหมายเกี่ยวกับกรณีสวรรคตของพูนศุข พนมยงค์ ในปี พ.ศ. 2523 หลังจากนั้นสุลักษณ์ก็แสดงออกอย่างเปิดเผยว่าตนนิยมชมชอบปรีดีตลอดมา นอกจากนั้นเขายังแสดงความนับถือในความสามารถของสมศักดิ์ เจียมธีรสกุล อดีตอาจารย์ภาควิชาประวัติศาสตร์ คณะศิลปศาสตร์ มหาวิทยาลัยธรรมศาสตร์ และเกษียร เตชะพีระ อาจารย์ภาควิชาการเมืองการปกครอง คณะรัฐศาสตร์ มหาวิทยาลัยธรรมศาสตร์ อีกด้วย
ปัจจุบัน สุลักษณ์ยังคงออกมาวิจารณ์การเมือง สังคม เศรษฐกิจ ตามทัศนะของตน ในช่องทางยูทูบ "เสมเสวนา" และ "ธนดิศ" โดยมีชุดคอนเทนต์คือ "การเมืองไทยยุคคณะราษฎร" และ "จักรีปริทัศน์" และมักมีคอนเทนต์ตอบโต้กับสนธิ ลิ้มทองกุล หลายครั้ง
การอุปนัยเชิงคณิตศาสตร์
แม้ชื่อจะคล้ายกันแต่ไม่ควรสับสนการอุปนัยเชิงคณิตศาสตร์กับการให้เหตุผลแบบอุปนัยที่ใช้ในปรัชญา (ดูปัญหาของการอุปนัย (Problem of induction)) วิธีการทางคณิตศาสตร์วิธีนี้ตรวจสอบกรณีจำนวนมากเป็นอนันต์เพื่อพิสูจน์ข้อความทั่วไปข้อหนึ่ง แต่ทำเช่นนั้นด้วยอนุกรมของการให้เหตุผลแบบนิรนัยจำนวนจำกัดซึ่งใช้ตัวแปร n แทนค่าจำนวนได้มากเป็นอนันต์
ผลบวกของจำนวนธรรมชาติที่ต่อเนื่องตามลำดับ
ข้อสรุป : เนื่องจากทั้งกรณีฐานและขั้นตอนอุปนัยถูกพิสูจน์แล้วว่าเป็นจริง ข้อความ P(n) จึงเป็นจริงสำหรับจำนวนธรรมชาติ n ทุกจำนวนด้วยการอุปนัยเชิงคณิตศาสตร์ ∎
อสมการตรีโกณมิติ
ประพจน์ . สำหรับค่า  ใด ๆ,.
กรณีฐาน:  การคำนวณ พิสูจน์ว่า P(0) เป็นจริง.
ฐานของการอุปนัยนอกเหนือจาก 0 หรือ 1
หากเราไม่ประสงค์จะพิสูจน์ข้อความหนึ่งสำหรับจำนวนธรรมชาติทุกจำนวน แต่ต้องการพิสูจน์เพียงสำหรับจำนวน n ทุกจำนวนที่มีค่ามากกว่าหรือเท่ากับค่า b เท่านั้นแล้ว การพิสูจน์ด้วยการอุปนัยจะประกอบด้วย: เราสามารถนำวิธีนี้มาใช้เพื่อแสดงให้เห็นว่า สำหรับ n \geq 3
ตัวอย่าง: การใช้เหรียญบาทต่าง ๆ เพื่อให้รวมได้จำนวนเงินจำนวนหนึ่ง
เพราะฉะนั้น S(k) เป็นจริงสำหรับค่า k\geq 12 ทุกค่าด้วยหลักของการอุปนัย และการพิสูจน์จึงสมบูรณ์
ตัวอย่าง: กลับมาหาจำนวนเงินบาท
เราสมควรที่จะดูการพิสูจน์ตัวอย่างเดียวกับด้านบนครั้งนี้ด้วย การอุปนัยอย่างเข้ม ข้อความยังคงเดิม:
แฮนค็อกพาร์ค (ลอสแอนเจลิส)
ภูมิศาสตร์
ในปี 2550 สมาคมเจ้าของบ้านในแฮนค็อกพาร์ค นับจำนวนบ้านในชุมชนได้ประมาณ 1,200 หลัง ภายในอาณาเขตที่ล้อมด้วยถนนเมลโรส ถนนวิลเชอร์ และทั้งสองฝั่งของถนนไฮแลนด์และถนนรอสมอร์
มัสยิดชญานวาปี
ยุคหลังได้รับเอกราชถึงปัจจุบัน
ปัจจุบัน มัสยิดมีคำสั่งห้ามคนที่ไม่ใช่มุสลิมเข้าโดยเด็ดขาด รวมถึงมีกฎห้ามการถ่ายภาพมัสยิดโดยเด็ดขาด ซอยที่มัสยิดตั้งอยู่มีตำรวจและหน่วย RAF ประจำอยู่ กำแพงภายนอกของมัสยิดล้อมด้วยลวดหนาม และมีหอคอยสังเกตการณ์อีกหนึ่งหอ ในช่วงวันก่อนการเลือกตั้งทั่วไปปี 2004 มีรายงานของบีบีซีระบุว่ารัฐได้ส่งกำลังตำรวจกว่าพันคนควบคุมพื้นที่รอบมัสยิด
เพชรวรรต วัฒนพงศศิริกุล
การทำงาน
ต่อมาได้ร่วมงานกับพรรคเพื่อชาติ เป็นรองหัวหน้าพรรค และลงสมัครรับเลือกตั้งสมาชิกสภาผู้แทนราษฎรแบบบัญชีรายชื่อ ในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2562 ได้รับเลือกตั้งเป็น ส.ส.สมัยแรก
ต่อมาในปี 2566 เขาได้ย้ายกลับไปร่วมงานกับพรรคเพื่อไทย
แพร์-อูโลฟ อาร์วิดซอน
แพร์-อูโลฟ อาร์วิดซอน (Per-Olof Arvidsson; 18 ธันวาคม ค.ศ. 1864 – 30 สิงหาคม ค.ศ. 1947) เป็นนักกีฬายิงปืนชาวสวีเดนที่เข้าแข่งขันในโอลิมปิกฤดูร้อน 1908 และ 1912 จากทั้งหมดแปดรายการ เขาได้รับรางวัลเหรียญเงินในการแข่งไรเฟิลยิงช้า ประเภททีมปี ค.ศ. 1908 และเหรียญทองในปี ค.ศ. 1912 ในการแข่งยิงเป้ากวางวิ่ง แบบซิงเกิลชอต 100 ม.
พระยาราชสงคราม (กร หงสกุล)
ประวัติ
เกิดจากอนุภรรยาชื่อ สงวน จำนวน 1 คนคือ
ด้านการรับราชการ พระยาราชสงครามได้ถวายตัวเป็นมหาดเล็กใน พระบาทสมเด็จพระจุลจอมเกล้าเจ้าอยู่หัว เมื่อปีเถาะ พ.ศ. 2422 จากนั้นจึงได้รับใช้ใต้เบื้องพระยุคลบาทด้วยการเป็นนายช่างนายกองในการก่อสร้างและปฏิสังขรณ์สถานที่สำคัญ เช่น
ต่อมาท่านได้รับหน้าที่ในการออกแบบและควบคุมการต่อเรือพระที่นั่งสุพรรณหงส์ลำใหม่แทนเรือพระที่นั่งศรีสุพรรณหงส์ซึ่งทรุดโทรมยากแก่การบูรณะซ่อมแซมโดยเรือพระที่นั่งลำนี้ต่อขึ้นในปลายรัชกาลที่ 5 และมาแล้วเสร็จในต้นรัชกาลที่ 6
อองลอง
รับราชการในวุยก๊ก
แม้ว่าอองลองจะยอมจำนนต่อซุนเซ็ก แต่อองลองก็วางมือจากชีวิตราชการโดยปฏิเสธคำเชิญของเตียวเจียวให้มารับใช้ซุนเซ็ก ในที่สุดอองลองก็ได้รับการติดต่อจากสายลับคนหนึ่งของโจโฉและได้รับการเชื้อเชิญให้มาเข้าร่วมกับโจโฉในฮูโต๋อันเป็นนครหลวงแห่งใหม่ แม้ว่าตอนแรกอองลองจะลังเล แต่ในที่สุดก็ตัดสินใจหลังจากอ่านจดหมายจากขงหยงที่เป็นสหายเก่าผู้ยกย่องโจโฉและแนะนำให้อองลองมายังฮูโต๋ อองลองจึงเดินทางขึ้นเหนือไปถึงฮูโต๋ในอีกประมาณหนึ่งปีหลังจากนั้น โจโฉชื่นชมความสามารถของอองลองอย่างมาก จึงตั้งให้อองลองเป็นขุนนางผู้เสนอและทัดทาน (諫議大夫 เจี้ยนอี้ต้าฟู) และที่ปรึกษาการทหารของเสนาบดีโยธาธิการ (司空軍事 ซือคงจฺวินชือ) ภายหลังอองลองได้รับการแต่งตั้งให้มีตำแหน่งสำคัญในราชรัฐของโจโฉหลังจากที่โจโฉได้รับพระราชทานบรรดาศักดิ์เป็นวุยอ๋องจากพระเจ้าเหี้ยนเต้ จักรพรรดิลำดับสุดท้ายของราชวงศ์ฮั่น ในปี ค.ศ. 220 หลังโจโฉเสียชีวิต โจผีบุตรชายของโจโฉขึ้นเป็นวุยอ๋อง เลื่อนขึ้นให้อองลองเป็นขุนนางที่ปรึกษาหลวง (御史大夫 ยฺวี่ฉื่อต้าฟู) และได้บรรดาศักดิ์เป็นอานหลิงถิงโหฺว (安陵亭侯) ภายหลังในฤดูหนาวปีเดียวกัน พระเจ้าเหี้ยนเต้ถูกบังคับให้สละราชสมบัติแก่โจผี โจผีก่อตั้งรัฐวุยก๊กแทนที่ราชวงศ์ฮั่นตะวันออก (ภายหลังจ๊กก๊กก่อตั้งราชวงศ์ฮั่นใหม่) หลังโจผีขึ้นเป็นจักรพรรดิได้แต่งตั้งอองลองเป็นเสนาบดีโยธาธิการ (司空 ซือคง) และพระราชทานบรรดาศักดิ์เป็นเยฺว่ผิงถิงโหฺว (樂平鄉侯) ในรัชสมัยของโจผี อองลองทูลเสนอคำแนะนำหลายครั้งทั้งในเรื่องเกี่ยวกับการทหารและการพลเรือน เช่นการรักษาความปลอดภัยและการลดข้าราชการและค่าใช้จ่ายของรัฐ
.wiki
ประวัติ
ในเดือนมิถุนายน พ.ศ. 2555 TLD ส่งใบสมัครไปที่ ICANN เพื่อขอ .wiki gTLD  ในวันที่ 7 พฤศจิกายน พ.ศ. 2556 ICANN และ TLD เข้าร่วม "ข้อตกลงการลงทะเบียน" และให้บริษัทสามารถรับลงทะเบียนสำหรับ .wiki  หลังจากนั้น เรย์ คิง กรรมการผู้จัดการของ TLD กล่าวว่าหลายคน "จากในธุริกิจ [เกี่ยวกับโดเมน] บอกผมว่า .wiki เป็นดั่งม้ามืดของ [g]TLD ที่ประสบความสำเร็จ" เพราะ ".wiki" บอกเกี่ยวกับรูปแบบของเว็ปไซต์ "ดังนั้น เมื่อผมเข้าเว็ป craftbeer.wiki ผมคาดหวังว่าจะเจอเว็ปไซต์ที่รวมผู้คนซึ่งชื่นชอบเบียร์และเป็นศูนย์รวมการแลกเปลี่ยนความเห็นเกี่ยวกับการหมักเบียร์ ไม่เหมือนกับเว็ปไซต์ craftbeer.com หรือ craftbeer.guru ที่อาจจะเป็นเว็ปขายเบียร์ บล็อก หรืออย่างอื่น"
วอลเลย์บอลชายชิงแชมป์แอฟริกา
วอลเลย์บอลชายชิงแชมป์แอฟริกา (African Men's Volleyball Championship) เป็นการแข่งขันวอลเลย์บอลชายสำหรับทีมชาติในทวีปแอฟริกา จัดขึ้นโดยสมาพันธ์วอลเลย์บอลแอฟริกา (ซีเอวีบี) การแข่งขันครั้งแรกจัดขึ้นในปี ค.ศ. 1967 ซึ่งในช่วงแรกของการแข่งขันได้การจัดการแข่งขันแตกต่างกันไป ตั้งแต่ในปี ค.ศ. 1987 การแข่งขันได้รับการจัดขึ้นทุก ๆ 2 ปี
คณะเศรษฐศาสตร์และบริหารธุรกิจ มหาวิทยาลัยทักษิณ
ประวัติ
ในปี 2533  มหาวิทยาลัยศรีนครินทรวิโรฒ  ภาคใต้ ได้เปิดสอนหลักสูตรเศรษฐศาสตร์บัณฑิต(ศ.บ.) ซึ่งเป็นการเปิดสอนวิชาเศรษฐศาสตร์เป็นแห่งแรกในภาคใต้ ส่วนภาควิชาบริหารธุรกิจได้เปิดสอนหลักสูตรบริหารธุรกิจบัณฑิต(บธ.บ) สาขาการบัญชี และสาขาการตลาด ซึ่งเป็นหลักสูตรต่อเนื่อง 2 ปี การจัดการเรียนการสอนหลักสูตรดังกล่าวอยู่ในความรับผิดชอบของภาควิชาเศรษฐศาสตร์ และภาควิชาบริหารธุรกิจ สังกัดคณะสังคมศาสตร์ และได้รับความร่วมมือจากคณะต่าง ๆ ได้แก่ คณะวิทยาศาสตร์ คณะมนุษยศาสตร์ คณะศึกษาศาสตร์ และคณะพลศึกษา โดยในระยะแรกที่เปิดสอนมีอาจารย์ประจำสาขาเศรษฐศาสตร์ 3 คน และสาขาบริหารธุรกิจ 2 คน ได้รับการสนับสนุนอาจารย์พิเศษจากมหาวิทยาลัยศรีนครินทรวิโรฒ ประสานมิตร มหาวิทยาลัยสงขลานครินทร์ จุฬาลงกรณ์มหาวิทยาลัย มหาวิทยาลัยธรรมศาสตร์ รวมทั้งวิทยากรจากหน่วยงานราชการและเอกชน
หลักสูตร
หลักสูตรปริญญาตรี
โจเจียง
โจเจียง เป็นบุตรชายคนที่ 2 ของโจโฉอันเกิดจากนางเปียนซี หนวดเคราสีเหลือง มีความสามารถในการรบสูง โจโฉให้โจเจียงเป็นเจ้าเมืองเอียนเหลง เมื่อโจโฉตายแล้ว โจผีได้อำนาจต่อ โจเจียงไม่ขัดขวางการขึ้นมามีอำนาจของโจผี จึงได้ครองเมืองเอียนเหลงต่อไป ภายหลังโจผีได้ขึ้นเป็นฮ่องเต้และสถาปนาวุยก๊ก โจเจียงจึงได้รับตำแหน่งเริ่นเฉิงอ๋อง (任城王) ไม่นานโจเจียงก็ป่วยหนักและเสียชีวิตลงอย่างกะทันหันในปี ค.ศ. 223 รวมอายุเพียง 34 ปี
โรงเรียนเมืองนครศรีธรรมราช
ประวัติโรงเรียน
ปี 2527 กรมสามัญศึกษาได้อนุมัติให้ขยายชั้นเรียนมัธยมศึกษาตอนปลาย
แฮหัวป๋า
แหล่งข้อมูลอื่น
259
จุดผ่านแดนถาวรบ้านริมเมย
ประวัติ
ในปี พ.ศ. 2540 จุดผ่านแดนถาวรบ้านริมเมย จึงได้จัดตั้งขึ้นตามประกาศกระทรวงมหาดไทย เรื่อง การเปิดจุดผ่านแดนถาวรด้าน จังหวัดเชียงราย ตาก และระนอง ในวันที่ 11 สิงหาคม พ.ศ. 2540 พร้อมกันกับจุดผ่านแดนถาวรสะพานข้ามแม่น้ำสาย (แห่งที่ 1) และจุดผ่านแดนถาวรระนอง
คณะนิติศาสตร์ มหาวิทยาลัยทักษิณ
เพลงประจำคณะนิติศาสตร์ มหาวิทยาลัยทักษิณ
นิติศาสตร์ เป็นเลิศแห่งทักษิณ นำชีวินสู่สังคมใหม่ ยุติธรรม คุณธรรม เทิดทูนไว้ ในหัวใจผองเราทุกคน เลือดของเราสีขาวชาวนิติศาสตร์ ล้วนองอาจ มุ่งมั่น ชี้ทางชน ซื่อสัตย์ สุจริต และอดทน ปัญญาชน เบิกทางสร้างวันใหม่ ลูกหลานพระองค์เจ้ารพี พร้อมยอมพลี ชีพวาย ทั้งกายใจ เพื่อชาติศาสน์ กษัตริย์ ประเทศไทย ดำรงไว้บนความยุติธรรม นิติศาสตร์ เป็นเลิศแห่งทักษิณ ทั่วธานินทร์ ถิ่นเทา เราชี้นำ อีกปรัชญา มหาวิทยาลัยจงจำไว้ นี่คือคำปฏิญาณ ลูกนิติศาสตร์
ชเต็ฟฟัน อิลซังเคอร์
สโมสรอาชีพ
ในวันที่ 4 เมษายน ค.ศ. 2009 อิลซังเคอร์มีชื่อเป็นตัวสำรองของทีมชุดใหญ่ในเกมลีกเป็นครั้งแรก ต่อมาเขาได้ลงเล่นนัดแรกให้แก่ทีมชุดใหญ่ในฟุตบอลถ้วยในประเทศเมื่อวันที่ 15 สิงหาคม ค.ศ. 2009 ต่อมาในวันที่ 25 สิงหาคม ค.ศ. 2009 เขาได้ลงเล่นระดับทวีปเป็นครั้งแรกในยูฟ่าแชมเปียนส์ลีกรอบคัดเลือกนัดที่พบกับมักกะบีไฮฟา หลังจบฤดูกาล 2009–10 เขาได้เซ็นสัญญากับเอ็สเฟา แมตเตอร์บวร์ก ต่อมาใน ค.ศ. 2012 เขาย้ายกลับสู่เร็ดบุลซัลทซ์บวร์ค ซึ่งในครั้งนี้ เขาเป็นตัวหลักของทีมแล้ว โดยเขาได้ต่อสัญญากับสโมสรไปจนถึง ค.ศ. 2018
คลองคูจาม
คลองคูจาม หรือ คลองปทาคูจาม ในแผนที่กรุงศรีอยุธยาสมัยสมเด็จพระนารายณ์มหาราช ทำโดยช่างแผนที่ฝรั่งเศสที่ชื่อฌัก นีกอลา เบแล็ง ระบุตำแหน่งคลองคูจามว่า คูจามน้อย คู่กับคลองคูจามใหญ่หรือคลองตะเคียน โดยระหว่างคลองคูจามทั้งสองเป็นที่ตั้งของเวียงเหล็ก (ปท่าคูจาม) ซึ่งเป็นชุมชนชาวสยามกลุ่มรัฐสุพรรณภูมิที่ปรากฏในตำนานพระเจ้าอู่ทอง
ประวัติ
ย่านคลองคูจามมีแขกจามอาศัยตั้งหลักแหล่งทำมาหากินมาเนิ่นนาน พวกแขกจามมีอาชีพสานเสื่อลันไต สานภาชนะใส่สิ่งของต่าง ๆ (สมุก) เพื่อจำหน่ายและรังจ้างทั่วไป มีแนวคลองที่ได้รับการขุดลอกแล้วเมื่อ พ.ศ. 2538 ริมคลองทั้งสองด้านบางช่วงเป็นที่ตั้งบ้านเรือนของชาวมุสลิม บางช่วงเป็นที่ว่างเปล่ามีต้นไม้ขึ้นปกคลุม ปัจจุบันคลองคูจามแทบไม่อาจเรียกได้ว่าเป็นคลอง เพราะมีบ้านเรือนมากมายรุกล้ำ บางช่วงของทางน้ำถูกถนนปิดกั้น
ราฟีญา (นักฟุตบอลเกิด พ.ศ. 2539)
ชีวิตช่วงแรก
ราฟีญาเกิดในเมืองโปร์ตูอาแลกรี ประเทศบราซิล เขาเติบโตขึ้นในชุมชนแออัดเรสชิงกาซึ่งอยู่ห่างไกลจากใจกลางเมือง  พ่อของเขามีทำงานเป็นนักดนตรีรับจ้าง เขาได้รับการเลี้ยงดูที่ยากลำบากโดยเขาอธิบายว่าเขาต้องนอนร่วมกับพ่อแม่ น้องชาย และสัตว์เลี้ยงของเขา ดิ้นรนเสียค่าเดินทาง และเคยถึงจุดที่ต้องขออาหาร เขามีเชื้อสายอิตาลี
วอลเลย์บอลหญิงชิงแชมป์แอฟริกา
วอลเลย์บอลหญิงชิงแชมป์แอฟริกา (African Women's Volleyball Championship) เป็นการแข่งขันวอลเลย์บอลหญิงในระดับทวีปแอฟริกา การแข่งขันนี้อยู่ภายใต้การกำกับของสมาพันธ์วอลเลย์บอลแอฟริกา (ซีเอวีบี) จัดขึ้นหมุนเวียนสลับกันไปทุก ๆ 2 ปี โดยครั้งแรกจัดขึ้นในปี ค.ศ. 1976 ทีมชนะเลิศจะได้สิทธิ์ไปแข่งขันรายการระดับโลกของสหพันธ์วอลเลย์บอลนานาชาติ
เอฟเอคัพ รอบชิงชนะเลิศ 2015
เอฟเอคัพรอบชิงชนะเลิศปี 2015 เป็นรอบชิงชนะเลิศครั้งที่ 134 ของเอฟเอคัพ เป็นการพบกันระหว่างอาร์เซนอล และแอสตันวิลลา แข่งขันในวันที่ 30 พฤษภาคม พ.ศ. 2558 โดยจัดการแข่งขันขึ้นที่ สนามกีฬาเวมบลีย์ ในกรุงลอนดอน, ประเทศอังกฤษ และเป็นนัดชิงชนะเลิศของ เอฟเอคัพ ฤดูกาล 2014–15
บลิทซ์ครีค
รูปแบบ
รูปแบบโดยทั่วไปของ บลิทซ์ครีค ก็คือ การใช้ความรวดเร็วมากกว่าใช้ประสิทธิภาพที่เหนือกว่า และยังเป็นการใช้รูปแบบการรบแบบผสม หรือก็คือ การใช้ยานเกราะเคลื่อนที่เร็วร่วมกับทหารราบ ปืนใหญ่และกำลังสนับสนุนทางอากาศ ยุทธวิธีดังกล่าวจำเป็นต้องอาศัยความเร็วในการโจมตี ประสิทธิภาพของยานเกราะ การพัฒนาของการติดต่อสื่อสารรวมไปถึงการบัญชาการอย่างมีประสิทธิภาพ หัวใจหลักของ บลิทซ์ครีค คือการรักษาความเร็วของรถถังหุ้มเกราะซึ่งสามารถเคลื่อนที่ได้อย่างรวดเร็ว กองทัพเยอรมันพยายามหลีกเลี่ยงการรบซึ่งหน้าเพื่อที่จะทำลายขวัญกำลังใจ การติดต่อสื่อสารและประสิทธิภาพการตัดสินใจของข้าศึก
บูชุ
สิบสามเส้น
* 黽 - べんあし、かえる、ベン * 鼎 - かなえ、テイ * 鼓 - つづみ * 鼠 - ねずみ、ねずみへん
อาการปวดประสาทไทรเจมินัล
อาการปวดประสาทไทรเจมินัล หรือ ไทรเจมินัลนีวรอลเกีย (Trigeminal neuralgia; TN หรือ TGN) เป็นโรคที่แสดงอาการปวดระยะยาวที่เกี่ยวข้องกับเส้นประสาทไทรเจมินัล อาการนี้เป็นชนิดหนึ่งของความเจ็บปวดจากพยาธิสภาพของเส้นประสาท และแบ่งออกเป็นสองชินด ได้แก่: ทั่วไป (typical) และ ไม่ทั่วไป รูปแบบทั่วไปนั้นมีอาการคือชุดความเจ็บปวดที่รุนแรง ฉับพลัน และคล้ายการช็อกบนข้างหนึ่งของใบหน้า และค้างอยู่อย่างนั้นเป็นเวลานับวินาทีหรือนาที กลุ่มความเจ็บปวดนี้อาจเกิดขึ้นติดต่อกันเป็นชั่วโมงได้ รูปแบบไม่ทั่วไปมีอาการคือปวดร้อนตลอดเวลาแต่อาการปวดรุนแรงน้อยกว่า การเจ็บปวดอาจถูกกระตุ้นได้จากการสัมผัสใบหน้า และผู้ป่วยอาจมีอาการทั้งแบบทั่วไปและไม่ทั่วไปเกิดขึ้นพร้อมกัน อาการนี้เป็นหนึ่งในความเจ็บป่วยที่มีความเจ็บปวดมากที่สุดในการแพทย์ และมักส่งผลให้เกิดอาการซึมเศร้าในผู้ป่วย
สาเหตุของโรคยังไม่เป็นที่ทราบแน่ชัด แต่เชื่อกันว่าเกิดจากการเสื่อมสลายของไมยีลินที่หุ้มเส้นประสาทไทรเจมินัล รวมถึงอาจเกิดจากการกดทับของเส้นเลือดขณะที่เส้นประสาทเดินทางออกจากก้านสมอง, โรคปลอกประสาทเสื่อมแข็ง, โรคหลอดเลือดสมอง หรืออาการเจ็บปวด สาเหตุที่พบได้น้อยรองลงมา เช่น เนื้องอก หรือ การผิดรูปยองหลอดเลือดแดงและหลอดเลือดดำ
ยาค็อพ ยันท์เชอร์
สโมสรอาชีพ
ในวันที่ 24 มิถุนายน ค.ศ. 2016 ยันท์เชอร์ย้ายไปสโมสร Çaykur Rizespor ในตุรกี ต่อมาในวันที่ 9 พฤษภาคม ค.ศ. 2018 เขาช่วยให้สตวร์มกราซเอาชนะเร็ดบุลซัลทซ์บวร์คในช่วงต่อเวลาพิเศษของนัดชิงชนะเลิศออสเตรียนคัพฤดูกาล 2017–18 ทำให้กราซคว้าแชมป์ฟุตบอลคัพนี้ได้สำเร็จ
โรเซนโด อัลบาเรซ
โรเซนโด โฆเซ อัลบาเรซ เอร์นันเดซ (Rosendo José Álvarez Hernández) นักมวยสากลชาวนิการากัว เกิดเมื่อ 6 พฤษภาคม พ.ศ. 2513 ที่กรุงมานากัว ประเทศนิการากัว สถิติการชก 42 ครั้ง ชนะ 37 (น็อก 24) เสมอ 2 แพ้ 3
ขาดคุณนางฟ้าข้างห้องไป ผมคงมีชีวิตต่อไปไม่ได้อีกแล้ว
เป็นซีรีส์ไลต์โนเวลญี่ปุ่น แนวสุขนาฏกรรมจินตนิยม และเสี้ยวหนึ่งของชีวิต ที่เขียนโดยซาเอกิซัง และวาดภาพประกอบโดยฮาเนะโคโตะ เดิมเผยแพร่ออนไลน์บนเว็บไซต์โชเซ็ตสึกะ นิ นาโร ในเดือนธันวาคม พ.ศ. 2561 เอสบีครีเอทีฟได้วางจำหน่ายไลต์โนเวลถึงเล่มที่ 8 ในเครือ GA Bunko ตั้งแต่เดือนมิถุนายน พ.ศ. 2562 มังงะได้รับการดัดแปลงที่วาดภาพประกอบโดยวัน ชิบาตะ และโครงเรื่องโดยสึซึ ยูกิ เริ่มตีพิมพ์ในนิตยสารออนไลน์ Manga UP! ของสแควร์เอนิกซ์ ตั้งแต่เดือนมกราคม พ.ศ. 2565 และเมื่อเดือนธันวาคมปีเดียวกันมีการรวบรวมไว้เป็นเล่มทังโกบง ถึงเล่มที่ 2 ทั้งไลต์โนเวลและมังงะมีลิขสิทธิ์ในประเทศไทยโดยสำนักพิมพ์อนิแม็ก ได้รับการดัดแปลงเป็นซีรีส์อนิเมะโทรทัศน์โดยสตูดิโอโปรเจกต์นัมเบอร์ไนน์ ออกอากาศตั้งแต่เดือนมกราคมถึงมีนาคม พ.ศ. 2566
ไลต์โนเวล
ส่วนนักวาดเปลี่ยนจากฮาซาโนะ คาซึทาเกะ เป็นฮาเนะโคโตะ ในเล่มที่ 2
การตอบรับ
หนังสือมียอดขาย 1 แสนเล่ม เมื่อเดือนเมษายน พ.ศ. 2563 จากรายงานของออริคอน ในช่วงสัปดาห์แรกของการวางจำหน่ายไลต์โนเวลเล่มที่ 5 ขายได้ 19,791 เล่มในญี่ปุ่น ซึ่งอยู่อันดับ 1 บนชาร์ตไลต์โนเวลรายสัปดาห์ของออริคอน
มาสค์ไรเดอร์ซีรีส์
ท่าแปลงร่าง
ท่าแปลงร่างหรือเฮนชิน ถือเป็นเอกลักษณ์สำคัญของไรเดอร์ทุกคน โดยการแปลงร่างจะต้องเป็นลักษณะท่ายืนและต้องพูดคำว่า เฮนชิน โดยอาจจะมีคำเสริมท้ายได้ (เช่น เฮนชิน V3, เฮนชินสตรองเกอร์) โดยไรเดอร์คนแรกที่มีท่าแปลงร่างและใช้คำพูดแปลงร่างอย่างเป็นทางการคือ อิจิมอนจิ ฮายาโตะ (มาสค์ไรเดอร์หมายเลขสอง)
ความเกี่ยวเนื่องระหว่างภาค
เมื่อมาถึงยุคของแบล็คและแบล็ค RX ได้ตัดขาดเนื้อหากับไรเดอร์เก่าๆทั้งหมด แต่ RX กลับได้รับความนิยมน้อยมากจึงต้องมีการดึงไรเดอร์ทั้ง 10 ออกมาช่วย RX แต่ก็ไม่สามารถกระเตื้องความนิยมได้เท่าใดนัก
เชียร์ลีดเดอร์ (เพลง)
"เชียร์ลีดเดอร์" (Cheerleader) เป็นเพลงของนักร้องชาวจาเมกา โอมี เพลงเขียนและผลิตโดยโอมี และคลิฟตัน ดิลลอน มาร์ก แบรดฟอร์ด และไรอัน ดิลลอน โอมีเริ่มทำทำนองเพลงนี้ใน ค.ศ. 2008 หลังจากนั้นมีการปรับปรุงเพลงตลอดเวลาหลายปีโดยโปรดิวเซอร์ชาวจาเมกา คลิฟตัน ดิลลอน เพลงบันทึกเสียงครั้งแรกโดยนักดนตรีผู้มีประสบการณ์ สลาย และ รอบบี และดีน เฟรเซอร์ เพลงออกเป็นซิงเกิลผ่านสังกัดอิสระ Oufah เพลงประสบความสำเร็จในประเทศจาเมกา ขึ้นอันดับหนึ่งบนชาร์ต และถูกเปิดในรัฐฮาวาย และดูไบด้วย เนื้อเพลงบรรยายถึงคนรักที่คอยสนับสนุนอยู่ใกล้ ๆ
เทศกาลภาพยนตร์เอเชียนิวยอร์ก
เทศกาลภาพยนตร์เอเชียนิวยอร์ก (New York Asian Film Festival) เป็นเทศกาลภาพยนตร์ที่จัดขึ้นในนิวยอร์ก อุทิศให้กับการแสดงวัฒนธรรมภาพยนตร์เอเชีย เทศกาลภาพยนตร์เอเชียนิวยอร์กมักฉายภาพยนตร์ร่วมสมัยรอบปฐมทัศน์และภาพยนตร์คลาสสิกจากเอเชียตะวันออกและเอเชียตะวันออกเฉียงใต้ (โดยเฉพาะ ญี่ปุ่น เกาหลีใต้ ฮ่องกง จีน ฟิลิปปินส์ และ ไทย) ภาพยนตร์เอเชียใต้เป็นภาพยนตร์จาก อินเดีย และ ปากีสถาน เทศกาลภาพยนตร์เอเชียนิวยอร์กได้ฉายภาพยนตร์หลายเรื่องเป็นการฉายครั้งแรกและครั้งเดียวในประเทศ ทำให้ผู้ชมมีโอกาสได้ชมภาพยนตร์เหล่านี้ แม้ว่าจะไม่ได้ฉายตามปกติในสหรัฐอเมริกาก็ตาม นักแสดงและผู้กำกับภาพยนตร์ที่กำลังมาแรงจะได้รับการคัดเลือกให้เป็นแขกรับเชิญพิเศษของเทศกาลทุกปี ประเภทของภาพยนตร์ในเทศกาล ได้แก่ หนังสยองขวัญ หนังแก๊งอันธพาล หรือ อาชญากรรม หนังศิลปะการต่อสู้และหนังแอ็คชั่น
จนถึงปี ค.ศ. 2007 เทศกาลนี้จัดขึ้นทุกปีที่ Anthology Film Archives และ The ImaginAsian ประมาณปลายเดือนมิถุนายนและต้นเดือนกรกฎาคม ซึ่งเป็นกรอบเวลาปกติของเทศกาล ในปี ค.ศ. 2007 เทศกาลย้ายไปที่ IFC Center และ Japan Society และในปี ค.ศ. 2010 Film at Lincoln Center กลายเป็นสถานที่จัดงานหลักของเทศกาล โดยมีโรงละคร SVA เป็นสถานที่จัดงานรองของเทศกาล
ปาร์มากัลโช 1913
สมาคมกีฬาสมัครเล่นปาร์มากัลโช 1913 (Società Sportiva Dilettantistica Parma Calcio 1913) ก่อตั้งขึ้นในเดือนกรกฎาคม ค.ศ. 1913 ตั้งอยู่ในเมืองปาร์มา แคว้นเอมีเลีย-โรมัญญา ประเทศอิตาลี โดยครั้งแรกใช้ชื่อว่าสโมสรฟุตบอลแวร์ดี ตามชื่อจูเซปเป แวร์ดี นักอุปรากรที่มีชื่อเสียงซึ่งเกิดที่เมืองปาร์มา ต่อมาในเดือนธันวาคมก็ได้เปลี่ยนชื่อเป็นสโมสรฟุตบอลปาร์มา สโมสรเริ่มเล่นบอลลีกครั้งแรกในช่วงปี ค.ศ. 1919-20 ต่อมาได้ถูกศาลสั่งฟ้องล้มละลายเมื่อเดือนมีนาคม พ.ศ. 2558 และเปลี่ยนชื่อสืบทอดมาเป็นปัจจุบัน
หว่อง อากิ๊ว
หว่อง อากิ๊ว (黄亞嬌) หรือ โญญา บินตี ตาฮีร์ (Nyonya binti Tahir) เป็นหญิงชาวมาเลเซียที่เกิดในครอบครัวมุสลิม ครั้นเจริญวัยเธอได้เปลี่ยนไปนับถือศาสนาพุทธ คดีศาลเกิดขึ้นหลังการตายของเธอ ว่าควรปลงศพแบบอิสลามหรือพุทธ อันก่อให้เกิดข้อถกเถียงด้านเสรีภาพในการนับถือศาสนาของประเทศมาเลเซีย
สะพานควังอัน
ประวัติ
สะพานนี้ได้รับการพาดหัวข่าวต่างประเทศในเดือนกุมภาพันธ์ พ.ศ. 2562 เมื่อเรือขนส่งสินค้ารัสเซีย (ซึ่งเพิ่งออกจากท่าเรือปูซานและมุ่งหน้าไปยังวลาดีวอสตอค) ได้ชนเข้ากับสะพาน ผลที่ตามมา เกิดรูกว้างห้าเมตรฉีกเข้าไปในส่วนล่างของสะพานสองระดับ แต่ไม่มีรายงานการบาดเจ็บ กัปตันเรือถูกกล่าวหาว่าเมาในเวลาที่เกิดการชน ซึ่งอาจมีส่วนทำให้เกิดอุบัติเหตุ
ยุคเรืองปัญญา
เมื่อพูดถึงปรัชญาว่าด้วยสังคมและการเมืองแล้ว ยุคเรืองปัญญาได้ให้กำเนิดแนวคิดและมโนทัศน์ใหม่ ๆ ที่ยังส่งอิทธิพลมาจนถึงยุคปัจจุบัน เช่น เสรีภาพ ภราดรภาพ ความอดกลั้น การแยกศาสนาออกจากการปกครอง และรัฐบาลภาตใต้รัฐธรรมนูญ. แนวคิดเหล่านี้มีอิทธิพลต่อเจ้าผู้ปกครองร่วมสมัยจำนวนไม่น้อย ซึ่งให้การสนับสนุนแนวความคิดสำคัญเหล่านี้ จนในที่สุดก็รับเอามโนทัศน์จากชนชั้นอุดมปัญญามาปรับใช้กับการบริหารปกครองของรัฐบาลตนเอง จึงมีการเรียกเจ้านายเหล่านี้ว่า ประมุขผู้ทรงภูมิธรรม การเรืองปัญญานี้เบ่งบานอยู่จนกระทั่งช่วงปี ค.ศ. 1790 - 1800 เมื่อความสำคัญของเหตุผลถูกแทนที่ด้วยความสำคัญของอารมณ์ความรู้สึก ในแนวคิดแบบศิลปะจินตนิยม ฝ่ายต่อต้านการเรืองปัญญาจึงมีกำลังขึ้นอีกครั้ง.
ตัวหารร่วมมาก
คุณสมบัติ
gcd(a, b) เมื่อ a และ b ไม่เป็นศูนย์พร้อมกัน จะเป็นจำนวนเต็มบวก d ที่น้อยที่สุดที่สามารถเขียนในรูป d = a·p + b·q เมื่อ p และ q เป็นจำนวนเต็ม จำนวน p และ q สามารถคำนวณได้จากขั้นตอนวิธีของยุคลิดเพิ่มเติม
ฟาโรห์เนคทาเนโบที่ 1
การขึ้นมาสู่พระราชอำนาจและพระราชวงศ์
และทราบเพียงว่า ฟาโรห์เนคทาเนโนที่ 1 มีพระราชโอรสพระนามว่า ฟาโรห์ทีออส ซึ่งเป็นผู้สิบทอดพระราชบัลลังก์ต่อจากรพระองค์ และเจ้าทจาฮาปิมู
เหตุระเบิดในกรุงเทพมหานคร พ.ศ. 2558
ผู้ต้องสงสัยและแรงจูงใจ
ผู้บัญชาการตำรวจแห่งชาติกล่าวการโจมตีครั้งนี้เตรียมผ่านอินเทอร์เน็ตและวาดภาพสเก็ตซ์ผู้ต้องสงสัย ตำรวจยังว่ามีผู้ต้องสงสัยอีกสองคนในกล้องวงจรปิดดังกล่าว รัฐบาลไทยกล่าวว่า มั่นใจว่าไม่เป็นการโจมตีของกลุ่มก่อการร้ายข้ามชาติ ตำรวจกล่าวว่าเหตุการณ์นี้มีผู้มีส่วนร่วมอย่างน้อย 10 คน คาดว่าชาวเคิร์ดร่วมกับคนไทยเป็นผู้ก่อเหตุ
ตำรวจจับผู้ต้องสงสัยได้เมื่อวันที่ 29 สิงหาคม ที่พูลอนันต์อพาร์ทเมนท์ เขตหนองจอก ทราบชื่อคือ อาเดม คาราดัก หรือบิลาเติร์ก มูฮัมหมัด แต่ให้การปฏิเสธมาโดยตลอด ต่อมาวันที่ 7 กันยายน ทหารได้จับกุมผู้ต้องหาอีกคน ทราบชื่อคือไมไรลี ยูซุฟู เบื้องต้นให้การรับสารภาพ ล่าสุดอาเดมให้การรับสารภาพแต่ตำรวจยังไม่ปักใจเชื่อคำสารภาพดังกล่าว จนเมื่อได้หลักฐานชี้ชัดจากกล้องวงจรปิดจึงสามารถยืนยันได้  จากนั้นในวันที่ 26 กันยายน ตำรวจพาทั้งคู่ไปทำแผนประกอบคำรับสารภาพ นำไปสู่การแถลงปิดคดีเมื่อวันที่ 28 กันยายน
ปอร์เกโนเตกายัส?
วลีนี้ได้รับความสนใจจากทั่วโลกเพียงชั่วข้ามคืน จนเกิดกระแสตอบรับด้านความบันเทิง โดยมีผู้นำเสียงวลีของพระองค์ไปใช้เป็นเสียงเรียกเข้าในโทรศัพท์มือถือ รวมถึงปรากฏในเสื้อ และยังมีบางคนนำไปใช้เป็นคำทักทายอีกด้วย นอกจากนี้ยังมีการนำไปใช้จดทะเบียนชื่อโดเมนภายใต้ชื่อ porquenotecallas.com ซึ่งมีราคาในอีเบย์สูงถึง 4,600 ดอลลาร์สหรัฐเมื่อวันที่ 16 พฤศจิกายน พ.ศ. 2550
คำสิงห์ ศรีนอก
ประวัติ
นอกจากนี้ยังเป็นผู้ที่ทำให้คำสิงห์ได้รู้จักกับศรีบูรพา หรือ กุหลาบ สายประดิษฐ์ โดยผ่านทางภรรยาของท่าน จูเลียต หรือ ชนิด สายประดิษฐ์ อันเป็นเพื่อนร่วมงานของดำเนิน อีกด้วย
การก่อตั้งสำนักพิมพ์เกวียนทอง
ในปี 2501 ฟ้าบ่กั้น ของคำสิงห์ก็ถูกรวมเล่มจากเรื่องสั้นในปิยมิตร พิมพ์ออกมา คาดว่าเป็นหนังสือเล่มสุดท้ายของสำนักพิมพ์เกวียนทอง น่าเสียดายที่หลังจากวางแผงได้เพียงไม่นาน ก็เกิดการรัฐประหารยึดอำนาจของ จอมพลสฤษดิ์ ธนะรัชต์ ขึ้น ทำให้ต้องถูกเก็บไปนาน จนกระทั่งปี 2512 สุลักษณ์ ศิวรักษ์ มาเยี่ยมบ้านคำสิงห์พร้อม เทพศิริ สุขโสภา ค้นพบหนังสือเล่มนี้จึงนำมาตีพิมพ์ครั้งที่ 2 โดยสำนักพิมพ์ศึกษิตสยาม และได้รับการแปลไปหลายภาษา โดยเฉพาะกับภาษาอังกฤษที่ได้รับสนับสนุนแปลจากสำนักพิมพ์ ออกซฟอร์ดสาขากัวลาลัมเปอร์ และแปลโดย ดำเนิน การเด่น เพื่อนฝรั่งของเขานั่นเอง
เวอร์จิล แอบโล
เวอร์จิล แอบโล (Virgil Abloh; ; 30 กันยายน 1980 – 28 พฤศจิกายน 2021) เป็นนักธุรกิจ, นักออกแบบและดีเจ ผู้กำกับศิลป์เครื่องแต่งกายบุรุษของหลุยส์ วิตตองตั้งแต่เดือนมีนาคม 2018 กระทั่งเขาเสียชีวิตในปี 2021 แอบโลห์ยังเป็นซีอีโอของตราสินค้าแฟชั่นจากเมืองมิลาน ออฟ-ไวท์ที่เขาก่อตั้งขึ้นเมื่อปี 2013
รางวัลและเกียรติยศ
แอบโลได้รับรางวัลใหญ่ครั้งแรกในปี 2011 สำหรับงานออกแบบภาพปกให้กับอัลบัม วอตช์เดอะโธรน จากปี 2011 ของเจย์ซี/แคนเย เวสต์ ซึ่งได้รับรางวัลแกรมมีสำหรับหีบห่อแผ่นเสียงยอดเยี่ยม ในปี 2015 แอบโลในนามของออฟ-ไวท์ ℅ เป็นหนึ่งในผู้เข้ารอบสุดท้ายของรางวัลเครือบริษัทแอลวีเอมเอช และเป็นนักออกแบบชาวอเมริกันคนเดียวที่ได้รับการเสนอชื่อสำหรับรางวัลนี้ ผลงานเสื้อยืดของแอบโลที่ได้รับแรงบันดาลใจมาจากนิตยสารการ์ตูนฝรั่งเศส ชาร์ลี เฮบโดชื่อ “War is Not Over!” (สงครามยังไม่จบ!) รวมถึงเครื่องแต่งกายท่อนบนของเขาจากคอลเลกชั่นสตรีปี 2015 เป็นผลงานที่สร้างชื่อเสียงให้กับเขามากที่สุด เขาได้รับรางวัลเออร์บันลูกซ์ (Urban Luxe) ในปี 2017 จากรางวัลแฟชั่นบริเตน และได้รับรางวัลนักออกแบบชายแห่งปีจากจีคิวในปี 2017 โดยเฉพาะจากผลงานของเขาในฐานะผู้กำกับครีเอทีฟของแบรนด์ออฟ-ไวท์ และผลงานร่วมกับไนกี ผลงานร่วม (collaboration) ของแอบโลระหว่างออฟ-ไวท์กับแอร์จอร์แดน “เดอะเท็น” (the Ten) ได้รับรางวัลรองเท้าแห่งปี 2017 และที่ซึ่งเขาได้รับรางวัลนักออกแบบเครื่องประดับแห่งปีเช่นกัน แอบโลมีชื่อปรากฏในรายขื่อของนิตยสาร ไทม์ ในรายชื่อบุคคลที่ทรงอิทธิพลที่สุดแห่งปี 2018 เป็นหนึ่งในสองนักออกแบบที่มีรายชื่อสำหรับปีนั้น  ใน ไทม์ ฉบับนั้น ศิลปินชาวญี่ปุ่น ทาคาชิ มุราคะมิ ระบุว่าความสำเร็จอันน่าประทับใจของแอบโลได้นำไปสู่รายชื่อของเขาในฐานะบุคคลที่ทรงอิทธิพลมากที่สุด 100 คนของไทม์ในปีนั้น ในเดือนธันวาคม 2018 แอบโลได้รับรางวัลนักประดิษฐ์แนวหน้า (leading innovator) จาก เอบอนีพาวเวอร์ 100 คู่กับ SHAVONE ในปี 2019 แอบโลยังได้รับการเสนอชื่อเป็นนักออกแบบเครื่องแต่งกายบุรุษแห่งปี
ฮงอินโบ ชูวะ
ฮงอินโบ ชูวะ (本因坊秀和; Honinbo Shuwa; ค.ศ. 1820 – ค.ศ. 1873) เป็นนักหมากล้อมระดับอาชีพชาวญี่ปุ่น และยังเป็นหัวหน้าลำดับที่สิบสี่แห่งสำนักฮงอินโบตั้งแต่ปี ค.ศ. 1847 ถึง 1873
วอลเลย์บอลชายชิงแชมป์แอฟริกา 2015
หลักเกณฑ์การแข่งขัน
ระบบการแข่งขันของปี 2015 แบ่งออกเป็นสองกลุ่ม แข่งขันแบบพบกันหมด โดย 4 ทีมที่มีคะแนนสูงสุดในแต่ละกลุ่มจะผ่านเข้าไปในรอบรองชนะเลิศ ส่วนทีมที่มีคะแนนเป็นอันดับที่ 3–4 ในแต่ละกลุ่มจะผ่านเข้าไปในรอบจัดอันดับ 5–8
นกกินปลีแดง
นกกินปลีแดง (Temminck's sunbird; ) เป็นนกกินปลีในสกุล Aethopyga ของวงศ์นกกินปลี พบในเอเชียตะวันออกเฉียงใต้ตั้งแต่เกาะบอร์เนียว, เกาะสุมาตรา, คาบสมุทรมลายู และภาคใต้ฝั่งตะวันตกของประเทศไทย ในเขตร้อนชื้น แถบป่าภูเขา พบได้ที่ระดับความสูงไม่เกิน 1,800 เมตร
นิเวศวิทยาและการอนุรักษ์
นกกินปลีแดงจัดเป็นสัตว์ป่าคุ้มครองของประเทศไทย ตั้งแต่พ.ศ. 2546 ในประเภทสัตวป่าจําพวกนกลำดับที่ 179
รายชื่อโรงเรียนในจังหวัดปราจีนบุรี
อำเภอเมืองปราจีนบุรี
อำเภอเมืองปราจีนบุรีมี 47 โรงเรียน โดยแบ่งเป็นโรงเรียนสังกัดสำนักงานเขตพื้นที่การศึกษาประถมศึกษาปราจีนบุรีเขต 1 จำนวน 27 โรงเรียน สังกัดสำนักงานคณะกรรมการการศึกษาเอกชน 7 โรงเรียน สังกัดสำนักงานเขตพื้นที่การศึกษามัธยมศึกษาเขต 7 จำนวน 4 โรงเรียน สังกัดองค์การบริหารส่วนจังหวัดปราจีนบุรี 2 โรงเรียน สังกัดเทศบาลเมืองปราจีนบุรี 6 โรงเรียน และสังกัดสำนักบริหารงานการศึกษาพิเศษ 1 โรงเรียน
อำเภอนาดี
อำเภอนาดีมี 35 โรงเรียน โดยแบ่งเป็นโรงเรียนสังกัดสำนักงานเขตพื้นที่การศึกษาประถมศึกษาปราจีนบุรีเขต 2 จำนวน 28 โรงเรียน สังกัดสำนักงานคณะกรรมการการศึกษาเอกชน 3 โรงเรียน สังกัดสำนักงานเขตพื้นที่การศึกษามัธยมศึกษาเขต 7 จำนวน 2 โรงเรียน สังกัดองค์การบริหารส่วนจังหวัดปราจีนบุรี 1 โรงเรียน และสังกัดเทศบาลตำบลนาดี 1 โรงเรียน
เกออร์ค คันทอร์
ประวัติ
ดาวิท ฮิลเบิร์ท ได้กล่าวยกย่องคันทอร์ไว้ว่า
สิงห์
สิงห์ เป็นคำยืมจากภาษาสันสกฤต แปลว่าสิงโต อาจหมายถึง
เบฮ์นอม แมฮ์มูดี
แมฮ์มูดี เป็นนักวอลเลย์บอลชาวอิหร่านคนแรกที่ได้เล่นอาชีพนอกประเทศ เขาได้เซ็นสัญญากับเปรูจาวอลเลย์ในดิวิชัน 1 ของอิตาเลียนวอลเลย์บอลลีก หรือเซเรียอา 1
เหรียญทองคำอียิปต์
รัชสมัยฟาโรห์ทีออส
ฟาโรห์ทีออสทรงริเริ่มใช้เหรียญกษาปณ์ทองคำนี้เพื่อจ่ายเงินเดือนให้แก่เหล่าทหารรับจ้างชาวกรีกที่รับใช้พระองค์ ซึ่งพบ:
ไวทยะ
ไวทยะ (สันสกฤต: वैद्य เบงกอล: বৈদ্য มลยาฬัม: വാദ്ധ്യാർ) หรือถอดรูปตรงกับภาษาไทยคำว่า เวทย์ หรือ แพทย์ เป็นคำภาษาสันสกฤตแปลว่า "แพทย์" นอกจากนี้ยังปรากฏคำนี้ใช้ในภาษาอินโด-อารยันอื่น ๆ เช่น ภาษาฮินดี โดยทั่วไปคำนี้ใช้ในประเทศอินเดียเพื่อเรียกบุคคลที่ปฏิบัติอายุรเวท ระบบการแพทย์พื้นถิ่นของอินเดีย ไวทยะอาวุโสหรือไวทยะระดับอาจารย์จะเรียกว่า ไวทยราช (Vaidyarāja; แพทยราช) เพื่อเป็นการแสดงความเคารพ ส่วนไวทยะที่สำเร็จการฝึกฝนและร่ำเรียนจากทุกตำราของอายุรเวทรวมถึงเชี่ยวชาญในการรักษาด้วยอายุรเวทจะเรียกว่า ปรนาจารย์ (Pranaacharya) ราชสกุลในอินเดียบางตระกูลมักมีไวทยะประจำครอบครัว และเรียกว่าเป็น ราชไวทยะ (ราชแพทย์)
สิงห์ (นามสกุล)
ศัพทมูลและรูปแบบอื่น
คำว่าสิงห์ปรากฏในภาษาต่าง ๆ ทั่วโลก เช่น:
โมนอโพลี สตาร์ วอร์ส
การตอบรับ
นิก สมิธ แห่งออลเกมชอบที่เกมนี้ทำมากกว่าแค่ตบชื่อสตาร์ วอร์ส ในเกมโมนอโพลี ซึ่งดูเหมือนจะมีการออกแบบที่ผสมผสานแง่มุมของจักรวาลสตาร์ วอร์ส อย่างแท้จริง ในทำนองเดียวกัน จิม แบรมบอจ์ จากดิอะดรีนาลีนวอลต์ ได้ตั้งข้อสังเกตถึง "ความถูกต้อง" ของเกม โดยสังเกตถึงศักยภาพในการแลกเป็นเงินสดอย่างรวดเร็วผ่านการรวมแฟรนไชส์สตาร์ วอร์ส และโมนอโพลียอดนิยม วอลเตอร์ มอร์เบค คิดว่าการผสมผสานคุณสมบัติทั้งสองเข้าด้วยกันเป็นความคิดที่ดี แต่เกมที่ได้มานั้น "ค่อนข้างไร้จุดหมาย" ส่วนเคที แมคเคบ จากหนังสือพิพม์บอสตันโกลบคิดว่ามีความพยายามใน "ประเพณีการแต่งงานและวัฒนธรรมประชานิยม" ขณะที่โรบิน เรย์ แห่งหนังสือพิมพ์บอสตันเฮรัลด์ได้ถือว่าเกมนี้ "มหัศจรรย์" และแพม กลีชแมน จากหนังสือพิมพ์เดอะซินซินแนติโพสต์กล่าวว่าแง่มุมของเกมนั้น "คลาสสิก" และ "น่าทึ่ง"
ราชวงศ์ที่สามสิบแห่งอียิปต์
ราชวงศ์ที่สามสิบแห่งอียิปต์ โดยปกติแล้วจะจัดเป็นราชวงศ์ลำดับที่ห้าในช่วงยุคปลายของอียิปต์โบราณ ได้สถาปนาขึ้นหลังจากการโค่นล้มพระราชบัลลังก์ของฟาโรห์เนเฟริเตสที่ 2 เมื่อช่วง 380 ปีก่อนคริสตกาลโดยฟาโรห์เนคทาเนโบที่ 1 และล่มสลายลงจากการรุกรานราชอาณาจักรอียิปต์โดยจักรวรรดิอะคีเมนิด ซึ่งปกครองโดยกษัตริย์อาร์ตาเซอร์ซีสที่ 2 เมื่อช่วง 343 ปีก่อนคริสตกาล ราชวงศ์ที่สามสิบเป็นราชวงศ์สุดท้ายของอียิปต์โบราณ ภายหลังจากการเนรเทศฟาโรห์เนคทาเนโบที่ 2 ราชอาณาจักรอียิปต์ก็ตกอยู่ภายใต้การปกครองของราชวงศ์ต่างชาติ
ชื่นรัก (เพลง)
จากความสำเร็จของภาพยนตร์เรื่องนี้ ทำให้เพลงประกอบในภาพยนตร์เป็นที่นิยมอย่างมาก จนทางค่ายหนังได้ออกอัลบั้มเพลงประกอบภาพยนตร์โทนขึ้น โดยถือเป็นอัลบั้มที่มีผลงานเพลงของวงดิ อิมพอสซิเบิ้ลปรากฏอยู่เป็นครั้งแรก
ญาณี จงวิสุทธิ์
ปี 2538 ได้รับรางวัลผู้แสดงประกอบหญิงยอดเยี่ยม รางวัลเมขลา จากละครเรื่อง ยอดรักผู้กอง ปี 2556 ได้รับรางวัลพิฆเนศวร สาขารางวัลพิธีกรผู้ดำเนินรายการดีเด่นหญิง
ฌูนีโอร์ เนเกรา
เนเกราเกิดเมื่อวันที่ 30 ธันวาคม พ.ศ. 2529 ที่นครซัลวาดอร์ ประเทศบราซิล เริ่มต้นอาชีพนักฟุตบอลด้วยการเป็นนักเตะเยาวชนให้กับสโมสร นาซิอองนาล และได้เซ็นสัญญาเป็นนักเตะอาชีพกับสโมสรแห่งนี้ก่อนจะย้ายไปร่วมทีมหลายทีมรวมถึงสโมสร โครินเธียนส์
เกียรติประวัติ
อุลซันฮุนได รางวัลส่วนตัว
สุดยอดเลย สคูบี้-ดู!
สุดยอดเลย สคูบี้-ดู! (Be Cool, Scooby Doo!) เป็นการ์ตูนทีวีแอนิเมชันของสหรัฐอเมริกา ผลิตโดยWarner Bros. Animation เป็นการ์ตูนกลับชาติที่สิบสองของ สกูบี้-ดูจากฮันนา-บาร์เบอรา
อรุณ ภาวิไล
อรุณ ภาวิไล บุตรชายคนสุดท้องของ ศาสตราจารย์ ดร.ระวี ภาวิไล มีชื่อเล่นว่า 'รุณ แต่หลายคนมักจะคิดว่าเขาชื่อเล่นชื่อ ตุ๋ย อันเนื่องมาจากตัวละครที่เขาแสดงชื่อเดียวกันในรายการ เพชฌฆาตความเครียด ซึ่งออกอากาศระหว่างปี 2528-2529 ทาง ช่อง 9 เป็นนักแสดง และผู้กำกับภาพยนตร์ชาวไทย  ปัจจุบันนอกจากงานแสดงและพิธีกรแล้ว อรุณยังทำธุรกิจร้านอาหารฝรั่ง ชื่อร้าน Tui Restaurant & Pub ซอยปัญจมิตร ลาดพร้าว 94
ชินิ-เอะ
เมื่อนักแสดงคาบูกิเสียชีวิต ก็จะมีการเผยแพร่ภาพ ชินิ-เอะ พร้อมกับกลอนอำลาและชื่อหลังเสียชีวิต
วอเตอร์ฟรอนท์สวีทแอนด์เรสซิเดนซ์ พัทยา
ในเวลาต่อมาโครงการนี้ได้รับการวิจารณ์อย่างกว้างขวางจากภาคประชาชนในพื้นที่และตามโลกโซเชียล ถึงความไม่เหมาะสม ซึ่งเป็นกรณีที่ความสูงอาคารบดบังทัศนียภาพ จุดชมวิวที่เขาพระตำหนัก (เขา สทร.5) เมื่อมองมุมออกสู่ทะเลเข้าหาเกาะล้าน เกาะครก เกาะไผ่ รวมถึงพระบรมอนุสาวรีย์กรมหลวงชุมพรเขตอุดมศักดิ์ ที่ตั้งอยู่บนเขาพระตำหนัก ถึงอย่างก็ตามโครงการก็ได้รับการอนุมัติผ่าน EIA จากสำนักงานนโยบายและแผนทรัพยากรธรรมชาติและสิ่งแวดล้อม รวมถึงใบอนุญาตก่อสร้างจากสำนักวิเคราะห์ผลกระทบสิ่งแวดล้อมก่อนหน้านี้เป็นที่เรียบร้อย โดยมีนายอิทธิพล คุณปลื้ม นายกเทศมนตรีเมืองพัทยา ที่ออกมากล่าวว่าโครงการได้รับการอนุญาตการก่อสร้างอย่างถูกต้องอีกด้วย แต่สุดท้ายในเวลาต่อมาโครงการก่อถูกระงับเป็นการชั่วคราว เนื่องจากพบว่า บันไดหนีไฟและช่องลิฟต์ภายในตัวอาคารนั้นมีการก่อสร้างผิดจากแบบที่ขออนุญาตไว้ต่อ สผ. นอกจากนี้ และมีการตรวจสอบว่ามีการลักลอบต่อเติมอาคารฝ่าฝืนคำสั่งที่ให้ระงับการก่อสร้าง
เครื่องทัวริง
เครื่องจักรทัวริงที่สามารถจำลองการทำงานของเครื่องจักรทัวริงเครื่องใด ๆ ก็ได้เรียกว่า เครื่องจักรทัวริงสากล (universal Turing machine) หรือเรียกสั้นๆ ว่า เครื่องจักรสากล ทัวริงอธิบายไว้ใน ค.ศ. 1947 (พ.ศ. 2490) ว่า
ปณิธาน พลัตเต้
ปณิธาน พลัตเต้ (เกิด 31 มกราคม พ.ศ. 2546) ชื่อเล่น ไมกี้ เป็นนักแสดงชายลูกครึ่งไทย-เยอรมัน สังกัดสถานีวิทยุโทรทัศน์ไทยทีวีสีช่อง 3
คลองบึงขวาง
สถานที่ตั้งอยู่ริมคลองได้แก่ มัสยิดอันนูรอยน์ (บึงขวาง) ได้เริ่มทำการก่อสร้างเมื่อ พ.ศ. 2526 ยังมีถนนเลียบคลองคือถนนบึงขวาง เป็นถนนที่เชื่อมต่อระหว่างถนนร่มเกล้ากับถนนสุวินทวงศ์ ช่วงจากคลองบึงขวางถึงคลองสาม ระยะทางประมาณ 2,200 เมตร กว้าง 12 เมตร ประชาชนช่วยกันบริจาคที่ดินอุทิศให้เป็นที่สาธารณะ คิดเป็นเนื้อที่ดินบริจาคจัดสร้างถนน จำนวน 1 ไร่ 2 งาน นอกจากนั้นบริเวณเคหะชุมชนรามคำแหง ชุมชนใช้เป็นแหล่งน้ำทิ้งของชุมชน
วัดหอมเกร็ด
วัดหอมเกร็ด เป็นวัดราษฎร์สังกัดคณะสงฆ์มหานิกาย ตั้งอยู่ริมฝั่งแม่น้ำนครชัยศรี ในหมู่ที่ 4 บ้านหัวไทร ตำบลหอมเกร็ด อำเภอสามพราน จังหวัดนครปฐม
การลงประชามติในประเทศสวิตเซอร์แลนด์ ค.ศ. 1882
การลงประชามติในประเทศสวิตเซอร์แลนด์ มีการตั้งคำถามถึง 3 ข้อ จัดตั้งขึ้นที่ประเทศสวิตเซอร์แลนด์ เมื่อวันที่ 30 กรกฎาคม ค.ศ. 1882 (คำถามที่ 1 และ 2) และ 26 พฤศจิกายน ค.ศ. 1882 (คำถามเรื่อง มาตรา 27 ในรัฐธรรมนูญสวิตเซอร์แลนด์)
วัดชัยมงคล (จังหวัดสมุทรปราการ)
ประวัติ
วัดชัยมงคลสร้างขึ้นเมื่อประมาณ พ.ศ. 1893 สมัยกรุงสุโขทัยตอนปลายต่อกับสมัยกรุงศรีอยุธยาตอนต้น จากหลักฐานที่กรมศิลปากรสำรวจและขึ้นทะเบียนโบราณวัตถุของวัด ได้รับพระราชทานวิสุงคามสีมาถือว่าได้รับพระราชทานมาแต่เดิมประมาณ พ.ศ. 1893 จัดเป็นวัดแห่งแรกในชุมชนคลองปากน้ำ เดิมชาวเมืองเรียก วัดมอญ โบสถ์ของวัดไม่ได้หันหน้าไปทางทิศตะวันออกอย่างวัดไทยทั่วไป แต่จะหันโบสถ์ไปทางทิศเหนืออันเป็นที่ตั้งของเมืองหงสาวดี ต่อมาได้กลายเป็นวัดร้างเป็นเวลานานจึงขาดการบันทึกประวัติความเป็นมาที่ต่อเนื่อง
กาดำแห่งวังชั้นใน
ซีรีส์เรื่องนี้มีฉากในประเทศจีนยุคโบราณ
โทกูงาวะ อิเอยาซุ
ปฐมวัย
โทกูงาวะ อิเอยาซุ เกิดเมื่อวันที่ 31 มกราคม ค.ศ. 1542 ที่ปราสาทโอกาซากิ ในแคว้นมิกาวะ (เมืองโอกาซากิจังหวัดไอจิในปัจจุบัน) เดิมมี่ชื่อว่า ทาเกชิโยะ (竹千代) ซึ่งชื่อทาเกชิโยะนี้เป็นชื่อของบุตรชายคนโตของตระกูลมัตซึไดระมาโดยตลอด ทาเกชิโยะเป็นบุตรชายคนแรกของ มัตซึไดระ ฮิโรตาดะ (松平広忠) ไดเมียวผู้ปกครองปราสาทโอกาซากิในแคว้นมิกาวะ และนางโอได (於大の方) บุตรสาวของมิซูโนะ ทาดามาซะ (水野忠政) ไดเมียวแคว้นข้างเคียง สองปีต่อมาในค.ศ. 1544 เนื่องจากความขัดแย้งระหว่างตระกูลมัตซึไดระและตระกูลมิซูโนะ ฮิโรตาดะบิดาของทาเกชิโยะจึงหย่ากับนางโอไดมารดาของทาเกชิโยะและส่งนางโอไดกลับไปอยู่ที่แคว้นเดิม